ועדת העלייה, הקליטה והתפוצות, כנסת 25, פרוטוקול מספר 51, 2023-05-21 00:00

עודד פורר: צהרים טובים לכולם

עודד פורר:  אני מתרגש לפתוח את ישיבת ועדת העלייה, הקליטה והתפוצות

עודד פורר:  היום ה-21 במאי, א' בסיוון, תשפ"ג

עודד פורר:  הנושא הוא ביטול החירום לעלייה לישראל מאוקראינה, רוסיה ובלרוס, החל מתאריך 1 במאי, 2023

עודד פורר:  אני, קודם כל, מתכבד לארח כאן את אייל סיסו, מנכ"ל רשות האוכלוסין וההגירה

עודד פורר:  אני רוצה להודות לשר משה ארבל, אחרי הדיון הקודם נפגשתי איתו, הבטיח גם שאתה תגיע לדיון, מה שמראה לפחות על קשב

עודד פורר:  אנחנו נראה את התוצאה, אבל לפחות את הקשב קיבלנו

עודד פורר:  מדובר בהחלטה מאוד מאוד קשה

עודד פורר:  מאוד קשה, שהתקבלה, לטעמנו, ומכל מה שראינו פה בדיונים בוועדה, בלי שום סימוכין מקצועיים

עודד פורר:  אני פניתי במכתב, בהמשך לדיון הקודם שקיימנו כאן, גם ליועצת המשפטית לממשלה כדי שתבחן את חוקיות ההחלטה, כי היו פה כמה דברים שלא עומדים בשום מבחן סבירות

עודד פורר:       הראשון הוא העובדה שהתקבלה, בחלק מהמקרים, בדיעבד

עודד פורר:  ואני מדבר על שילוב של שני נושאים

עודד פורר:  בעצם, מה קרה? אני גם אפרט לחברי הכנסת שלא היו בכל הדיונים

עודד פורר:  יש נוהל אחד של "one stop shop", שהיה קיים במשרד העלייה והקליטה, נוכח המשבר בין רוסיה לאוקראינה והמלחמה שם, שבעצם הבינו שלא כל העולים יכולים לעשות את כל הליך ההכנה לעלייה באופן הרגיל, והרבה פשוט רוצים להגיע ולעשות את השלמת המסמכים כאן

עודד פורר:  ואז עשינו בממשלה הקודמת הליך שנקרא "go/no go" שאומר שתהיה בדיקה ראשונית שנתיב מבצע בשטח, והוא יחליט, נתיב, הסוכנות היהודית, האם לתת "go" לעלייה, או "no go"

עודד פורר:  אם מישהו קיבל "go" הוא יכול להגיע לכאן, להיכנס באשרת תייר ולעשות פה בעצם את הליך הסדרת המסמכים, וכל זה קורה בנקודות שפרס משרד העלייה והקליטה בכל הארץ, אותה "one stop shop"

עודד פורר:       משרד העלייה והקליטה החליט לצמצם את מרכזי ה-"one stop shop" לשלושה מרכזים בלבד

עודד פורר:  אבל, לא זו בלבד שרק לשלושה מרכזים, אלא גם הוא קבע שבמרכזים האלה הוא יטפל אך ורק בעולים מאוקראינה

עודד פורר:  לא בעולים מרוסיה ומבלרוס

עודד פורר:  צריך להבין שמרוסיה ובלרוס, הבעיות האובייקטיביות של היכולת להוציא חלק מהתעודות ולעשות את ההליך כהליך מוקדם, לא השתנו

עודד פורר:  נותרו אותן בעיות

עודד פורר:  אם היום ילך עולה שאני יודע, אזרח רוסי שהוא חייב בגיוס, ילך למשרד המשפט ויוצא אפוסטיל ויגיד להם שהוא רוצה לעלות למדינת ישראל, אז כנראה שזה לא יקרה

עודד פורר:  לא בשום טווח זמן, ומהר מאוד הוא גם ימצא את עצמו במקום אחר

עודד פורר:  ולכן, זה הליך אחד שקורה במשרד הקליטה

עודד פורר:  במקביל, משרד הפנים, רשות האוכלוסין וההגירה, החליטה שהיא מבטלת את נוהל החירום מבחינתה לעולים מרוסיה ובלרוס

עודד פורר:  משאירה את זה לעולים מאוקראינה

עודד פורר:  ולא מאפשרת יותר לעולים מרוסיה ובלרוס להגיע לכאן בנוהל חירום, שנוהל חירום אומר שיכירו במסמכים שלהם, ככל שהייתה בדיקת נתיב והכל בסדר, גם בלי אותו אפוסטיל

עודד פורר:  אפוסטיל זה אישור ממשרד המשפטים המקומי, בין אם זה ברוסיה או בלרוס

עודד פורר:  מתוך הבנה, א', שקשה לקבל תור כשאתה רוצה אפוסטיל לטובת עלייה

עודד פורר:       והמצב לא השתנה שם

עודד פורר:  לא השתנה, לא ברוסיה ולא בבלרוס, נוכח המלחמה, שאגב, עדיין נמשכת

עודד פורר:  היא לא הסתיימה גם

עודד פורר:  וביטול הנוהל הזה גם בוצע בדיעבד

עודד פורר:  זאת אומרת, הודיעו בדיעבד, אחר כך, יאמר לזכות רשות האוכלוסין וההגירה, היא דחתה ואמרה "מי שיגיע לכאן עד ה-31 במאי, נמשיך לבדוק אותו גם אם זה יהיה מאוחר יותר"

עודד פורר:  אבל, במקביל, יש מבצע דרכונים שמנהלת רשות האוכלוסין וההגירה

עודד פורר:  הבטיחו שישאירו 4 לשכות, שיסגרו רק 4 לשכות בהתחלה

עודד פורר:  זה, לפחות, הכל משמועות, כן? פה בוועדה עלתה שמועה שיסגרו 4 לשכות – חיפה, באר שבע, ירושלים ותל אביב

עודד פורר:  ובכל הארץ ימשיכו לקבל כרגיל

עודד פורר:  ביום פתיחת המבצע הסתבר שזה בכל הלשכות

עודד פורר:  ולא זו בלבד, אלא שגם ביטלו את כל התורים לאשרות

עודד פורר:  זאת אומרת שאם אתה עולה, שהגעת לכאן, למשרד הקליטה אתה לא יכול ללכת כדי להוציא אשרה

עודד פורר:  אמרו לך ללכת למשרד הפנים, אנחנו כבר לא מקבלים אותך אם אתה עולה מרוסיה

עודד פורר:  אפילו אם הצלחת לקבוע תור, והיה לך תור, אני יודע, ל-21 במאי, בסדר? התור שלך בוטל

עודד פורר:  התור שלך בוטל

עודד פורר:  ואתה יושב על אשרת תייר

עודד פורר:  עכשיו, צריך להבין שאותו אחד שנמצא על אשרת תייר, אין לו, אין, הוא לא יכול לעבוד, הוא לא יכול, הוא לא מקבל סל קליטה, הוא לא יכול להתחיל ללמוד באולפן

עודד פורר:  הוא בעצם יושב פה על אשרת תייר בלי שום יכולת להתקיים ולהתפרנס

עודד פורר:       ההחלטות האלה, לשיטתנו, היו נגועות גם באי-חוקיות, וגם מבחינת הליך ההחלטה, כי נאמר לנו פה בוועדה שהייתה המלצה של משרד החוץ

עודד פורר:  משרד החוץ שאחר כך אמר בוועדה "זאת לא המלצתנו"

עודד פורר:  ונתיב בוודאי שהם נתנו פה תמונת מצב ששום דבר לא השתנה ולשיטתם צריך להמשיך בנוהל כרגיל

עודד פורר:  אני, לפני שאני אתן לך, אייל, להציג את עמדתכם

עודד פורר:  אני כן רוצה להשמיע פונים שנמצאים איתנו פה בזום

שלומית אבינח: מישל בורק בזום, תדבר באנגלית

עודד פורר: נמצאת איתנו בזום, גברת מישל בורק

שלומית אבינח: כל הפניות הועברו לרשות האוכלוסין, אז נבין במה מדובר

מישל בוסקילה: (מדברת באנגלית, להלן תרגום חופשי)     שלום

עודד פורר: (מדבר באנגלית, להלן תרגום חופשי)     שלום

עודד פורר:  אני מבין שאת מדברת באנגלית

מישל בוסקילה: (מדברת באנגלית, להלן תרגום חופשי)     כן, אני מצטערת, רציתי להתחיל את האולפן כבר, אבל אני מנסה לקבל את העלייה שלי

עודד פורר: (מדבר באנגלית, להלן תרגום חופשי)     בבקשה

מישל בוסקילה: (מדברת באנגלית, להלן תרגום חופשי)     היי, שמי מישל בורק

מישל בוסקילה:  אני מברזיל

מישל בוסקילה:  אבא שלי ואח שלי עשו עלייה לפני 3 שנים

מישל בוסקילה:  אני יהודייה, כל המשפחה שלי יהודייה

מישל בוסקילה:  יש לי משפחה שגרה בקיבוץ בצפון

מישל בוסקילה:  הם הגיעו לפני יותר מ-60 שנה, והם עזרו לבנות את ישראל

מישל בוסקילה:  אני החלטתי לבוא אחרי שניסיתי לעשות עלייה מברזיל, ואני לא הצלחתי לקבל תשובות מהסוכנות היהודית שם, אז החלטתי לבוא

מישל בוסקילה:  כשהגעתי לכאן, קיבלתי את כל המסמכים, שמתי את כל הכסף מראש, כי לא היה לי כסף בברזיל

מישל בוסקילה:  אז הגעתי, שמתי את כל הכסף שהיה לי במסמכים שהם ביקשו ממני

מישל בוסקילה:  אז הלכתי למשרד הפנים כמה פעמים

מישל בוסקילה:  הם לא התייחסו אליי טוב שם, ואני חשבתי שאני הייתי, הם קיבלו אותי, ואני תמיד ניסיתי לבוא לישראל כי אני אוהבת את ישראל

מישל בוסקילה:  הייתי פה כמה פעמים בעבר

מישל בוסקילה:  ומאז ספטמבר, שנתתי להם את כל המסמכים שביקשו ממני, ואז הם אמרו שהם צריכים להוכיח שאני יהודייה, ואני חיכיתי 5 חודשים ואז ביקשו ממני להגיע חזרה עוד 3 חודשים

מישל בוסקילה:  הם עשו לי ראיון ואז הם ביקשו ממנו לחכות

מישל בוסקילה:  אמרתי שאין לי ביטוח, אין לי רופאים פה, אין לי זכות להיות באולפן בשביל ללמוד עברית, אין לי מקום לחיות בו, אין לי עבודה

מישל בוסקילה:  ואז ביקשתי מהם אשרת עבודה והם סירבו, הם אמרו לי לחכות עם אשרת התייר עד אוקטובר

מישל בוסקילה:      והבוקר הם התקשרו לעורך הדין, שלא מחייב אותי בכסף, כי אין לי יותר, והם אמרו שהם צריכים עוד שני מסמכים

מישל בוסקילה:  אחד מהם בודק ובוחן, בגלל שאני לוקחת תרופת "ציפרלקס", כמו כל הישראלים והברזילאיים, ואני חושבת שכל העולם אחרי מגפת הקורונה, אז התחלתי לקחת "ציפרלקס" כי הרגשתי חרדה אחרי - - -     

עודד פורר: (מדבר באנגלית, להלן תרגום חופשי)     את לא צריכה להסביר את מצבך הרפואי כרגע

מישל בוסקילה: (מדברת באנגלית, להלן תרגום חופשי)     אז אחרי זה הם שלחו עכשיו, הבוקר, מכתב שמבקש עוד מסמכים ועוד בדיקות המוכיחות שאני לא מסוכנת לציבור

מישל בוסקילה:  ואני לא יודעת מה לעשות כי אין לי כסף לשלם לרופאים

מישל בוסקילה:  התקשרתי לכמה רופאים והם אמרו שהם לא יכולים לכתוב שום מכתבים שאומרים שאני לא מסוכנת כי אני לא מטופלת שלהם

עודד פורר: (מדבר באנגלית, להלן תרגום חופשי)     איזה סוג של מסמכים הם ביקשו ממך? זה מהבוקר?     

מישל בוסקילה: (מדברת באנגלית, להלן תרגום חופשי)     כן, עכשיו, בערך ב-11 בבוקר התקשרתי לרופא שלי - - -     

עודד פורר: (מדבר באנגלית, להלן תרגום חופשי)     מה הם ביקשו? איזה סוג של מסמכים? אחד על מצבך הרפואי?     

מישל בוסקילה: (מדברת באנגלית, להלן תרגום חופשי)     כן

עודד פורר: (מדבר באנגלית, להלן תרגום חופשי)     והשני?     

מישל בוסקילה: (מדברת באנגלית, להלן תרגום חופשי)     והשני הוא שבגלל שהם אמרו שיש תהליך בברזיל שהתרגשתי, שעברתי גירושים ושיש לי שני ילדים בברזיל, ובתהליך שם אמרו משהו על זה שאני לא יכולה להיות לבד ולטפל בילדים לבד כי הרגשתי חרדה

מישל בוסקילה:  והם רצו שאני אראה רשומים רפואיים על זה, ואין לי שום דבר על זה

מישל בוסקילה:  אני רק הלכתי לבית החולים - - -     

עודד פורר: (מדבר באנגלית, להלן תרגום חופשי)     אז אלה לא מסמכים על - - -     

מישל בוסקילה: (מדברת באנגלית, להלן תרגום חופשי)     זה לא משהו חשוב

עודד פורר: (מדבר באנגלית, להלן תרגום חופשי)     אז אלה לא מסמכים על היותך יהודייה ועל העובדה שאת זכאית לעלייה

מישל בוסקילה: (מדברת באנגלית, להלן תרגום חופשי)     לא, אני כבר הוכחתי שאני יהודייה

מישל בוסקילה:  אמא שלי יהודייה, אבא שלי יהודייה

מישל בוסקילה:  זה מוכח שאני יהודייה

מישל בוסקילה:  אח שלי בעצמו הוא עולה חדש

מישל בוסקילה:  זה אותו אבא ואותה אמא

מישל בוסקילה:  ואני כאן, יותר משנה כבר, מחכה להתחיל עבוד

מישל בוסקילה:  יש לי הצעות עבודה, אני מורה, אני עובדת על ילדים

מישל בוסקילה:  ואני לא יכולה לעבוד, ואני לא יכולה לחיות יותר

מישל בוסקילה:  אני לא יכולה להישאר כאן יותר אפילו שבוע

עודד פורר: (מדבר באנגלית, להלן תרגום חופשי)     תודה, מישל

עודד פורר:       (חוזר לדבר בעברית)     הנה, זו בקשה של עולה מברזיל

עודד פורר:  יש כאן נציגים נוספים, פונים נוספים?     

שלומית אבינח: ליאור

שלומית אבינח:  אבל, בקצרה בבקשה

ליאור ברס: כן, אני רק אציג שנייה את עצמי ואת הפונים

ליאור ברס:  אני עורכת דין ליאור ברס, האגודה הישראלית לזוגות בינלאומיים

ליאור ברס:  כמו שהתרעתי בדיון הקודם - - -     

קריאה: מה? לזוגות מה?     

ליאור ברס: לזוגות בינלאומיים

ליאור ברס:  זה אומר זוגות שצד אחד מהם הוא אזרח ישראלי והצד השני הוא לא אזרח ישראלי

ליאור ברס:  אני התרעתי בדיון הקודם על כך שכל ההליכים, לא רק של עלייה, אלא כל ההליכים שקשורים במחלקת אשרות למעשה מוקפאים כרגע

ליאור ברס:  בכל הלשכות בארץ ולא רק ב-4 לשכות המרתון, בגלל, לא יודעת למה, ניתוב של כוח אדם

ליאור ברס:  כלומר, הודעה רשמית בנושא לא פורסמה, אנחנו לא באמת יודעים מה קורה איתנו

ליאור ברס:  והגיעו לפה אזרחים ובני הזוג שלהם בשביל להסביר איך הדבר הזה משפיע על החיים שלהם

ליאור ברס:  אולי נתחיל עם עדי ואז קלרה

עודד פורר: בבקשה, בקצרה רק

עודד פורר:  כן, עדי

עדי סינגל: שלום, צהרים טובים, אני עדי סינגל

עדי סינגל:  אני בן 28, סטודנט בתל אביב, תואר ראשון לבלשנות

עדי סינגל:  אני נשוי לדניאל מרטינז דוליברה

עדי סינגל:  הוא מגיע מברזיל, בן 31, והוא במקצועו רופא שיניים

עדי סינגל:  אנחנו בתהליך, בהליך איחוד משפחות

עדי סינגל:  התחלנו אותו בקורונה, כשהגשתי את הבקשה הראשונית

אלעזר שטרן: רגע, סליחה, רק רופא שיניים שיכול לעבוד גם בארץ?     

עדי סינגל: כרגע לא

עודד פורר: הוא כרגע לא אזרח - - -     

אלעזר שטרן: לא, את זה אני מבין

אלעזר שטרן:  אני שואל מבחינת ההכרה המקצועית

עדי סינגל: כרגע אין לו הכרה מקצועית מבחינת משרד הבריאות

אלעזר שטרן: אני שואל, אני מבין - - -     

עודד פורר: בהנחה הוא יקבל אזרחות או אישור, יש תהליך, זה תהליך רישוי

עדי סינגל: כן

עדי סינגל:  יש לו את האפשרות לעבוד פה בתור רופא שיניים

אלעזר שטרן: לא, אני אגיד למה אני שואל

אלעזר שטרן:  יש אוניברסיטאות שגם אם אתה בא עם תעודות אתה לא רשאי לעבוד בארץ

אלעזר שטרן:  מטעם משרד הבריאות

אלעזר שטרן:  חלק מהדברים האלה חדשים, ומדובר אפילו עד כדי 70% ממי שלומד בחוץ לארץ

עודד פורר: כן, אבל זה לא הנושא פשוט

אלעזר שטרן: אני יודע, עודד, אני יודע

אלעזר שטרן:  אני רק שואל האם הוא יוכל לעבוד בארץ

אלעזר שטרן:  ברור לי שזה לא הנושא

עודד פורר: כן

עדי סינגל: כן, הוא יוכל לעבוד

עדי סינגל:  אנחנו עובדים מול נוטריונית שדואגת לכל הטפסים האלה

אלעזר שטרן: אוקיי

עדי סינגל: והיא, מבחינתה, היא אומרת שהכל תקין והוא יוכל להתחיל לעבוד ברגע שתהיה לו את התושבות

עדי סינגל:  עכשיו, אנחנו חיכינו לפגישה הזו כארבעה חודשים

שלומית אבינח: תגיד איפה הייתה הפגישה ומתי היא בוטלה

שלומית אבינח:  זה מה שחשוב

שלומית אבינח:  בקצרה רק

עדי סינגל: אין בעיה

עדי סינגל:  אז הפגישה הייתה אמורה להתנהל במשרד הפנים בפתח תקווה בתאריך ה-17 במאי

עודד פורר: מתי קבעתם את התור?     

עדי סינגל: התור הזה נקבע בינואר

עדי סינגל:  את האמת שהתור הראשוני היה ביולי, והסברנו למשרד הפנים את מה שאני בא להסביר לכם היום, והם הצליחו להקדים לנו אותו למאי, שזה היה מאוד מוערך מצידם

עודד פורר: מתי קיבלתם הודעת ביטול?     

עדי סינגל: פחות מ-24 שעות לפני התקשרו אלינו

עודד פורר: אוקיי

עודד פורר:  קיבלתם תור חדש?     

עדי סינגל: כן

עדי סינגל:  יש לנו תור חדש לאוגוסט, שלושה חודשים אחרי זה, שאני משער שביחס להרבה אנשים זה יכול להיות טוב, אבל אנחנו, בגלל שאנחנו באיזשהו מרוץ מול משרד הבריאות

עודד פורר: על אשרת העבודה

עדי סינגל: על אשרת העבדוה שלו, כן

שלומית אבינח: מבחינת הרישיון

עדי סינגל: זה שם אותנו במצב קצת לא נעים, וזה יכול לדחות לו את הרישיון ברמה של שנה ויותר

עדי סינגל:  סליחה

עודד פורר: תודה

עודד פורר:  נעבור לפונה הנוסף

עודד פורר:  קלרה

עודד פורר:  פרופסור קלרה קדם

קלרה קדם: כן, שלום

קלרה קדם:  אני בן הזוג הישראלי, ובעלי, רוברט, גם כן פרופסור, הוא אמריקאי, והוא צריך היה לקבל ב-20 במאי תעודת זהות ראשונה

קלרה קדם:  והוא היה יכול להיות זכאי לביטוח בריאות, משהו שחשוב לנו מאוד כי אנחנו זוג מבוגר

קלרה קדם:  וזהו, לא היה כלום

קלרה קדם:  לא הלכנו לשם ולא קיבלנו תאריך חדש

קלרה קדם:  אני מקווה שנוכל לעשות את זה בהקדם, המצב שלנו הוא כך שהוא זקוק לזה

עודד פורר: תודה

עודד פורר:  אלה פניות שנוגעות בהקשר של משפחות ואזרחים שהם ללא קשר לעלייה

עודד פורר:  הייתה פה פנייה אחת לגבי עלייה מברזיל

עודד פורר:  אבל, אנחנו מדברים על מספרים של אלפים של עולים שמגיעים לכאן מרוסיה, מבלרוס

עודד פורר:  אגב, רוב העולים שמגיעים הם מרוסיה, ולא מאוקראינה דווקא

עודד פורר:  שביטול הנוהל, המשמעות מבחינתם זה חסימת השערים

עודד פורר:  זאת המשמעות

עודד פורר:  המשמעות היא סגירת השערים

עודד פורר:  אני אשמח אם נתיב יוכלו להתייחס למצב כרגע ברוסיה

גנאדי פולישצ'וק: טוב, צהרים טובים

גנאדי פולישצ'וק:  כפי שציינתי גם בוועדה הקודמת, הנושא של האפוסטיל הוא נושא אפשרי אמנם, באותן המדינות, אך צריך לקחת בחשבון שבלרוס, הפנייה לקבלת חותמת אפוסטיל כרוכה גם בהמתנה ארוכה מאוד, גם בקשיים שהמשטר מטיל על אותם המבקשים

גנאדי פולישצ'וק:  גם בעליות מאוד גבוהות, קרוב ל-65 דולר לכל חותמת, שבעצם החשבון הממוצע שעשינו – משפחה עם שני ילדים, זה יוצא משהו בסביבות, על מסמכים בסיסיים, יוצא משהו בסביבות 1,000-1,200 דולר

גנאדי פולישצ'וק:  בנוסף לכך, ברוסיה, ההמתנות ודרישה לחותמת אפוסטיל, גם הליך שלוקח חצי שנה פלוס, פלוס הטלת קשיים על אותם המבקשים מסיבות שאני לא ארצה לפרט כאן

גנאדי פולישצ'וק:  במיוחד לגילאים שונים

גנאדי פולישצ'וק:  דבר שכן בעייתי

גנאדי פולישצ'וק:  בנוסף לכך, כל האנשם האלה, אזרחי אותן המדינות שלא נמצאים בשטחן של אותן המדינות ויצאו מהשטח של אותן המדינות, אין ביכולתם לקבל את האפוסטיל בכלל, כי אין ביכולתם לפנות לנציגויות

גנאדי פולישצ'וק:  כי בעצם אותן הנציגויות מפנות אותם לחזור למדינת המוצא לשם קבלת אפוסטיל, ואז בעצם התוצאה ידועה, לא צריך להסביר

עודד פורר: תודה

עודד פורר:  משרד החוץ, קרן, בבקשה

קרן כהן גת: האמת שאין לי הרבה להוסיף מידע מהדיון שנערך בפעם הקודמת

קרן כהן גת:  כל התיאורים שדיברנו, גם הסוגיות של המצב הגיאופוליטי, גם הקשיים, המספרים הגדלים של עלייה, הקהילות היהודיות שנמצאות בסוג שלי אי-וודאות, והסוגייה של עלייה היא סופר קריטית לאיכות החיים ושלוות הנפש של חברי הקהילה

קרן כהן גת:  הנושא הזה של ה-"one stop shop" פה, לפתוח את ה-"go/no go", הוא מאוד מאוד חשוב

קרן כהן גת:  תודה

עודד פורר: תודה

עודד פורר:  יאיר סמוליאנוב מלובי המיליון

יאיר סמוליאנוב: תודה, אדוני יושב ראש

יאיר סמוליאנוב:  אני אגיד שאני במקרה בשבוע שעבר, התחתנתי לא מזמן, והלכתי להוציא טופס על לשנות מעמד לנשוי בלשכה בירושלים

יאיר סמוליאנוב:  והגיעו לשם זוג עולים שקבעו תור מראש בלשכה המרכזית בירושלים בשלומציון המלכה, אני חושב, ואמרו להם שאי אפשר לקבוע לשם תורים כי הכל בעצם הוסט לדרכונים, ושלחו אותם להר חומה

יאיר סמוליאנוב:  הם הגיעו לשם, ובלשכה בהר חומה אמרו להם שאין מקום לתורים לא קבועים, ואתם לא יכולים להתקבל כאן

יאיר סמוליאנוב:  בוא נגיד, לשמחתי, עם קצת שכנועים ודברים, הדבר הזה התאפשר, אבל מן הסתם אני גם חייב להגיד, קטונתי אבל אני לא יודע מה הם היו עושים אם לא היה שם מישהו שיכול רגע לתרגם אותם מרוסית לעברית וכדומה

יאיר סמוליאנוב:  זה מצב מאוד מאוד מתסכל

יאיר סמוליאנוב:  אני אגיד, אני שאלתי את זה גם בדיון הקודם, דובר הרבה על סוגיית האפוסטיל ותעודת היושר, אני הייתי שמח להבין האם באמת בשנה האחרונה, בגלל שהיו, זאת אומרת, לא מעט עולים שלא נדרשו באפוסטיל ותעודת יושר, האם המצב הפלילי-המשפטי של המדינה נפגע או התערער אם אנשים התבררו כפושעים או כל דבר כזה או אחר

יאיר סמוליאנוב:  כי אני לא הצלחתי להשיג את הנתונים, ואם יש כאלה, אז נשמח להבין את הסיפור הזה

יאיר סמוליאנוב:       ואני אוסיף עוד נקודה אחת קטנה

יאיר סמוליאנוב:  קיבלתי, אני מאמין שרובכם, הרבה, היום בבוקר, על זה שיצאה איזושהי הודעה מצד המשרדים על כך שחידשו את תעודות הזהות בנתב"ג, וזה באמת מבורך

יאיר סמוליאנוב:  חשוב רגע להגיד - - -     

עודד פורר: בנתב"ג

עודד פורר:  זה המצב שהיה

יאיר סמוליאנוב: שהדבר הזה הוא לא באמת שונה ממה שאני מכיר

יאיר סמוליאנוב:  והדבר הזה לא עוזר לאותם טועני זכאות

עודד פורר: אני הייתי מנכ"ל, התחלתי להיות מנכ"ל משרד הקליטה ב-2013, וכשנכנסתי למשרד זה כבר היה

עודד פורר:  זה היה המצב, שהיו מקבלים תעודת זהות בשדה

עודד פורר:  יאמר לזכותה של השרה דאז, סופה לנדבר

עודד פורר:  זה עוד היה בקדנציה הקודמת, דימה אפרצב היה המנכ"ל, שהם עשו את זה

יאיר סמוליאנוב: רק חשוב להגיד בהקשר הזה שקודם כל זה לא נוגע בכלל לאותם טועני זכאות שמגיעים לארץ ולא יכולים לקבל תעודת זהות, ודבר שני, זה לא נוגע לאותם אלפי עולים שכבר הגיעו לארץ ומחכים לתורים בלשכות בתל אביב, בירושלים

עודד פורר: זה משחרר, זה כן נוגע לזה שזה משחרר את הלשכות של משרד הפנים מעולים שבסך הכל רק עבור תעודת זהות לא צריכים לעבור את כל התהליך של להגיע לארץ ואז לקבוע, להתחיל לקבוע תור במשרד הפנים בשביל להוציא את תעודת הזהות

יאיר סמוליאנוב: נכון

יאיר סמוליאנוב:  רק חשוב רגע להגיד על ההקשר הזה, שאני מכיר עולים שכרגע, שלחו לי עכשיו הודעה שהם תוהים, לצורך העניין, האם הם יכולים לנסוע עכשיו לנתב"ג ולהוציא שם תעודת זהות למרות שהם עלו לכאן לפני שבועיים או שלושה, לצורך העניין

עודד פורר: כן

עודד פורר:  תודה רבה

עודד פורר:  משרד הקליטה

עודד פורר:  מי פה? יאנה, מה עמדתכם ואיך היא הובאה בדיונים עם רשות האוכלוסין לפני שהתקבלה ההחלטה הזאת?     

יאנה ברמר: המשרד ניהל הערכות מצב שבועיות לגבי מספרי העולים ולגבי המשך ההפעלה של נקודות ה-"one stop shop"

יאנה ברמר:  אחרי בחינת כל החלופות, ההחלטה שהתקבלה הייתה - - -     

עודד פורר: אז תפרטי לנו את מספרי העולים באמת

עודד פורר:  מה קרה בשלושת החודשים האחרונים

עודד פורר:  כמה עולים הגיעו מרוסיה בכל חודש וכמה עולים הגיעו מאוקראינה?     

יאנה ברמר: אין לי עכשיו את הנתונים בדיוק של כל חודש, אבל אנחנו רואים שמרבעון 4 2022 - - -     

עודד פורר: אז אני מציע, אותה שאלה נשאלה בדיון הקודם, ואותה תשובה ניתנה בדיון הקודם

עודד פורר:  אז אני מציע שתצאי החוצה, תעשי טלפון, תביאי את הנתונים, ותספרי לי מתי היה הדיון יחד עם רשות האוכלוסין שהשתתפתם בו לפני שהתקבלה ההחלטה של רשות האוכלוסין בכל נושא קבלת התעודות וביטול נוהל החירום

עודד פורר:  יאנה? מתי היה הדיון שהשתתפתם בו עם רשות האוכלוסין?     

יאנה ברמר: הדיונים התקיימו לאורך כל החודשים - - -     

עודד פורר: עם רשות האוכלוסין?     

יאנה ברמר: עם רשות האוכלוסין

עודד פורר: באופן שוטף?     

יאנה ברמר: הם השתתפו באופן שוטף בכל הדיונים שקיים משרד העלייה והקליטה

עודד פורר: אפשר לקבל בבקשה את התאריכים? כי בדיון הקודם אמרתם שלא הייתם חלק מהדיונים

יאנה ברמר: אנחנו לא?     

עודד פורר: כן

עודד פורר:  זה מה שאמרה - - -     

יאנה ברמר: רגע, לגבי מה?     

עודד פורר: לגבי ביטול נוהל החירום

יאנה ברמר: לא

עודד פורר: עם רשות האוכלוסין

עודד פורר:  כל הדיונים עם רשות האוכלוסין

עודד פורר:  כמה דיונים קיימתם עם רשות האוכלוסין על ביטול נוהל החירום?     

יאנה ברמר: הדיונים עם רשות האוכלוסין וההגירה התקיימו בנוגע לסגירת עמדות ה-"one stop shop"

עודד פורר: אני מדבר על ביטול נוהל החירום

יאנה ברמר: ביטול נוהל החירום, אנחנו לא היינו

יאנה ברמר:  אנחנו דיברנו על ה-"one stop shop"

עודד פורר: על סגירת ה-"one stop shop", גם אני ביקשתי את הנתונים מהמשרד ולא קיבלתי אותם עד עכשיו

עודד פורר:  יאמר לזכותו של משרד הפנים שהנתונים שביקשנו מהם התקבלו תוך פרק זמן קצר בוועדה

עודד פורר:  משרד העלייה והקליטה כנראה לא

עודד פורר:  אבל, אני מבקש שוב שתצאי ותחזרי בבקשה אחרי טלפון עם פירוט כל הנתונים האלה שהתבקשו כבר בדיון הקודם, בסדר? תודה

עודד פורר:  חברי הכנסת, אתם רוצים לפני שאני אתן למנכ"ל רשות האוכלוסין וההגירה להתייחס? הפוך

עודד פורר:  בבקשה, אייל

יוסף טייב: אולי שאלה קצרה

עודד פורר: כן

יוסף טייב: אם ההחלטה שנלקחה, של סגירה, היא בגלל השפעה תקציבית? זאת אומרת, מה הביא אתכם בסוף לסגור?     

אייל סיסו: את מה? את ה-"one stop shop"?     

יוסף טייב: את ה-"one stop shop"

אייל סיסו: זה לא אנחנו

עודד פורר: "one stop shop" זה משרד העלייה והקליטה

יוסף טייב: לא, בסדר

יוסף טייב:  אבל אני שואל האם זו בעיה תקציבית או שפשוט שמתם לב שבנתונים שאתם לא מציגים כאן, הם נמוכים ולכן פשוט החלטתם לסגור את זה

יוסף טייב:  בוא, אנחנו צריכים גם להבין מה הביא אותם לשם

עודד פורר: אני מנסה לקבל את הנתונים האלה ממשרד הקליטה ללא הצלחה, אני חייב להגיד

יוסף טייב: אז אולי עם השאלה הזאת נצליח

אייל סיסו: ליואל יש את נתונים האלה

אייל סיסו:  יואל, יש לך את הנתונים, נכון? של הזה

אייל סיסו:  אחר כך, אתה רוצה עכשיו?     

יואל ליפובצקי: אין לי את הנתונים החודשיים, אבל למשל מרוסיה עלו מתחילת המלחמה, מ-24 בפברואר, 60,218 עולים, מתוכם, נכון להיום, 34,740 כבר לא בארץ

יואל ליפובצקי:  זאת אומרת, כמעט חצי

עודד פורר: כשאתה אומר לא בארץ, כמה זמן הם לא בארץ?     

יואל ליפובצקי: לא בארץ נכון להיום שגזרנו את הנתונים

יואל ליפובצקי:  אין לנו את הדרך - - -      

עודד פורר: זאת אומרת, גם אם הוא נסע עכשיו לביקור מולדת

יואל ליפובצקי: יכול להיות שהוא גם נסע סתם לבקר

יואל ליפובצקי:  יכול להיות

יואל ליפובצקי:  אני מעריך שלא עשרות אלפים יצאו בדיוק היום לביקור מולדת, אבל כן, אתה צודק

יואל ליפובצקי:  יכול להיות שסתם יצאו, ונכון להיום זו הכמות שלא נמצאת בארץ

יואל ליפובצקי:  לגבי 2023, מתחילת השנה, אז מרוסיה עלו 18,622

עודד פורר: כמה מאוקראינה?     

יואל ליפובצקי: מאוקראינה 1,195, ובלרוס בטח תרצה לדעת, 889

יואל ליפובצקי:  זאת אומרת, זו ירידה לעומת 2022, מן הסתם

עודד פורר: לא, ממש לא

עודד פורר:  ממש ממש לא

עודד פורר:  אתה מדבר בסך הכל על רבעון

עודד פורר:  שם זה כמעט שנה

יואל ליפובצקי: לא, נכון להיום

עודד פורר: סליחה, שלישון

יואל ליפובצקי: נכון

עודד פורר: אתה מדבר על בערך שלישון, על ארבעת החודשים הראשונים

יואל ליפובצקי: עד היום, זו קצת ירידה, כן

עודד פורר: והייתי אפילו הייתי אומר שזה בערך אותו מצב

גנאדי פולישצ'וק: אני יכול להתייחס בעניין הנתונים

עודד פורר: בבקשה, נתיב, כן

אלעזר שטרן: אני כן אבקש שאלה לפני שאייל ידבר

גנאדי פולישצ'וק: מתחילת השנה קיבלו אישורי כניסה ב-"go/no go" בנתב"ג 5,777 איש

גנאדי פולישצ'וק:  בנוסף לכף, כ-700 קיבלו אישורי "go" בחו"ל

גנאדי פולישצ'וק:  וסוכנות, אני מניח, יגידו לנו כמה הדפיסו מתחילת השנה, אלו שהם בעלי אישורי "go"

גנאדי פולישצ'וק:  על כך, משהו כמו קרוב ל-6,500, אפילו - - -     

עודד פורר: נתונים שהציגו בסוכנות, כמה מתוך ה-"go/no go" מקבלים "go" בסוף?      

גנאדי פולישצ'וק: לא, מי שמגיע בנתב"ג, אחוז אישורי "go" זה 98%

עודד פורר: 98%

עודד פורר:  אוקיי

עודד פורר:  אייל

אלעזר שטרן: רגע, אני ביקשתי לפני זה

אלעזר שטרן:  רק שאלה שאייל יענה

עודד פורר: כן, בבקשה, חבר הכנסת שטרן

אלעזר שטרן: תראו, הנתונים ששמענו עד עכשיו, בוא נגיד, אם אני מבין נכון, עלייה מאוקראינה פחתה מאוד בין השאר בגלל שכל העולם פתוח בפניהם

אלעזר שטרן:  העלייה מרוסיה - - -     

זאב אלקין: לא, גם אין יציאה כרגע

זאב אלקין:  גל היציאה הוא די הסתיים

אלעזר שטרן: בסדר, אבל בין השאר, בגלל זה, בטח לכאן

אלעזר שטרן:  העלייה מרוסיה, זה כמעט המקום היחיד שיכולים לבוא - - -     

עודד פורר: לא, הקהילה היהודית שם הרבה יותר קטנה גם

אלעזר שטרן: איפה?     

זאב אלקין: אוקראינה

עודד פורר: אני משווה בין אוקראינה לרוסיה

אלעזר שטרן: אני מבין

אלעזר שטרן:  אני מבין

אלעזר שטרן:  אני שואל על השאלה הזאת, דווקא לפני שאייל ידבר, ואולי אני לא מבין משהו, שרוסיה מול אוקראינה, גם כשיכלו לצאת יכלו לצאת לכל העולם המערבי, לפחות

אלעזר שטרן:  סליחה?     

גנאדי פולישצ'וק: לא מדויק

אלעזר שטרן: כשהתחילה המלחמה

גנאדי פולישצ'וק: עדיין חלק ממדינות אירופה מגבילות את כניסתם של אזרחי רוסיה

אלעזר שטרן: בסדר, אבל יש להם לאן לצאת

אלעזר שטרן:  הם יכולים דרך גרמניה

אלעזר שטרן:  לא משנה

אלעזר שטרן:  בסדר? מרוסיה, אי אפשר לצאת לאותן מדינות שמאוקראינה אפשר לצאת

אלעזר שטרן:  נגיד את זה ככה

אלעזר שטרן:  אם אני מחבר את זה לנתונים שיואל הציג כאן, שאני חושב שהם נתונים מטרידים לפחות, וגם אם יושב הראש ניסה קצת מה שכולנו מקווים שהם רק יצאו לבקר

אלעזר שטרן:  חמישים האחוז שלא נשארו כאן, בהקשרים האלה

אלעזר שטרן:  מול האפשרות שבאמת אנחנו היינו סוג של תחנת מעבר למדינות שאי אפשר להיכנס אליהן ישירות מרוסיה

אלעזר שטרן:  זאת אומרת, האם גם לעניין הזה יש איזושהי התייחסות או מחשבה, או בתוך המדיניות שלכם

אלעזר שטרן:  תודה

אייל סיסו: טוב

עודד פורר: אני רק אציין שקיבלנו את הנתונים מהסוכנות היהודית

עודד פורר:  אז ינואר עד אפריל 2022, טוב, האמת שזה לא רלוונטי להשוות לינואר עד אפריל, כי המלחמה נפתחה במרץ

עודד פורר:  אבל, בינואר עד אפריל 2023 הגיעו 17,000 עולים מרוסיה, לעומת 1,000 מאוקראינה

עודד פורר:  זה בערך תואם את הנתונים שאתם הצגתם

עודד פורר:  כן

אייל סיסו: טוב, צהרים טובים

אייל סיסו:  אני רק צריך להגיד באמריה כללית, באופן אישי, ואני מנכ"ל רשות האוכלוסין במשך שלושה חודשים, לפני כן הייתי במשרד החוץ

אייל סיסו:  נושא העלייה, בלי כל קשר, קרוב לליבי כבר שנים רבות, ועסקתי בו, וכולל החילוצים, חבר הכנסת אלקין מכיר את זה טוב, בכל החילוצים של כל העולים שעלו מאוקראינה, אני הובלתי את המהלך הזה

אייל סיסו:  ולא שיניתי תורים מלפני שלושה חודשים להיום

אייל סיסו:  התפיסה היא אותה תפיסה

אייל סיסו:  אני גם בן לאם שעבדה שלושים שנה במשרד הקליטה

אייל סיסו:  אז אני מכיר את הדברים מקרוב

אייל סיסו:  זה ככה ברמה האישית והכללית

אייל סיסו:  לגבי, אני רוצה לחלק את זה לשלושה נושאים

אייל סיסו:  הנושא הראשון זה הנושא של האפוסטיל, לא אפוסטיל וכו', זה נושא שהתקבל בהחלטה של רשות האוכלוסין

אייל סיסו:  הנושא השני הוא הנושא של סגירת הלשכות עכשיו, שזו החלטה שהתקבלה אצלנו ותכף אני אסביר

אייל סיסו:  והנושא השלישי זה הנושא של "one stop shop", שזה לא קשור אלינו - - -     

עודד פורר: לא, פשוט הוא הצטרף, הסיבה שזה הצטרף - - -     

אייל סיסו: כן, כן

אייל סיסו:  זה העיתוי יצר את זה

אייל סיסו:  כן

עודד פורר: כשכל הדברים קרו ביחד, זה פשוט הורדת מסך

אייל סיסו: כן, אבל זה עצר, זה צירוף מקרים

אייל סיסו:  זה, לדעתי במקרה, זה צירוף מקרים, זה באמת לא היה מתוכנן

אייל סיסו:  עכשיו אני אגיד ככה, נתחיל עם האפוסטיל

אייל סיסו:  אני הייתי שותך להחלטה לפני שהתחילה המלחמה, להחליט החלטה שאנחנו לא דורשים אפוסטיל ומסמכים מסוימים, ביחד עם חבריי מנתיב וממשרד החוץ והסוכנות וכו', לא צריך מסמכים, אנחנו מוותרים כי יש עכשיו מצב לחימה, ובוא נסייע לאנשים

אייל סיסו:  ונתנו את האפשרות להגיע בלי אפוסטיל

אייל סיסו:  אני רק רוצה להגיד על האפוסטיל, כמי שאחראי על זה, לתת אפוסטיל בישראל ב-7 השנים האחרונות, ואני מכיר לעומק את אמנת אפוסטיל

אייל סיסו:  כשאתה בא לקבל אפוסטיל, לא שואלים אותך למה זה

אייל סיסו:  המטרה של אפוסטיל זה לאמת מסמך ולאמת, למעשה, חתימת פקיד

אייל סיסו:  כך שזה לא כל כך רלוונטי להגיד עכשיו "הוא בא בשביל עלייה או לא בשביל עלייה"

אייל סיסו:  אדם מגיע, רוצה לאמת תעודת לידה, תעודת פטירה, תעודת נישואין, תעודת גירושין, לא שואלים אותו מה הסיבה

אייל סיסו:  גם אנחנו, מדינת ישראל, מעולם לא שאלנו מה הסיבה, למה אתה צריך את האפוסטיל

אייל סיסו:  אפוסטיל זה ברמת המסמך

אייל סיסו:  זה באופן עקרוני

אייל סיסו:      כשאנחנו קיבלנו את ההחלטה לפני כחודשיים, עשינו דיון פנימי על בסיס נתונים שקיבלנו מנתיב, ממשרד החוץ, ומשאר הגורמים

אייל סיסו:  לגבי מה היכולת של הרשויות במדינות האלה להנפיק מסמכים, מסמכים תומכים - חוק השבות מחייב אותנו לתת, להביא מסמכים תומכים, אנחנו צריכים לוודא שאין עבר פלילי וכו'

אייל סיסו:  מדינת ישראל קיבלה החלטה לפני כשנה, כשהתחילה המלחמה, שלא צריך, אנחנו עושים ניהול סיכונים ומקבלים את האנשים גם בלי המסמכים

אייל סיסו:  בין אם יש להם עבר פלילי, אין להם עבר פלילי, או כל דבר אחר

אייל סיסו:  וקיבלנו את ההחלטה הזאת ויישמנו אותה עד עכשיו

אייל סיסו:  ישבנו, עשינו הערכת מצב נוספת אחרי שקיבלנו את הנתונים משגרירות ישראל ברוסיה, שגרירות ישראל באוקראינה ושגרירות ישראל בבלרוס, האם אנחנו מפסיקים את זה ומבקשים את המסמכים כולל אפוסטיל

אייל סיסו:  החלטנו באוקראינה, למרות גם באוקראינה היום אפשר לקבל אפוסטיל ולקבל את האימות, החלטנו שאנחנו לא עושים את זה

אייל סיסו:  למה? כי מצב הלחימה שם מתמשך, ממשיכים להילחם שם באוקראינה, ואנחנו לא, זה לא יכול להיות מצב רציף, אפשר לקבל או אי אפשר לקבל, זה יכול להשתנות, ולכן החלטנו שלא צריך מאוקראינה לקבל שום מסמכים וממשיכים בתהליך הרגיל

אייל סיסו:  לגבי רוסיה ובלרוס, למרות שמתנהלת באוקראינה, ברוסיה ובבלרוס כל הרשויות עובדות

אייל סיסו:  עובדות כרגיל

אייל סיסו:  אין שום בעיה

אייל סיסו:  אני מכיר את המצב מצוין

אייל סיסו:  גם מהיותי במשרד החוץ

עודד פורר: גם לפני חצי שנה הם עבדו כרגיל

אייל סיסו: נכון

עודד פורר: גם לפני שמונה חודשים

אייל סיסו: נכון

עודד פורר: אז למה ויתרו על אפוסטיל?     

אייל סיסו: ויתרו על אפוסטיל, עוד פעם אני אומר, כהחלטה משותפת של כלל המשרדים כשהתחילה המלחמה, כי אז המצב היה של אי-ודאות

אייל סיסו:  לא ידענו מהקורה ברוסיה, לא ידענו מה קורה באוקראינה, ואמרנו בוא נלך לקראת האזרחים

אייל סיסו:  היה חשוב לנו לוודא שהעולים יוכלו לעלות בקלות בלי העיכובים וכו'

אייל סיסו:  וזו הייתה המטרה

אייל סיסו:  עברה שנה, המלחמה באוקראינה ממשיכה, אבל ברוסיה ובלרוס המצב רגיל

אייל סיסו:  אין, העובד שלי היה השבוע בבלרוס בדיאלוג קונסולרי והגירתי, הכל עובד ברוסיה

אייל סיסו:  אין שום דבר

אייל סיסו:  הרשויות עובדות כרגיל

אייל סיסו:  לקבל אפוסטיל ברוסיה, בדיקה שעשתה שגרירות ישראל ברוסיה, הקונסול שלנו, והחזיר לנו מכתב, בין 6 ימים ל-30 מקבלים את המסמכים

אייל סיסו:  זה זמן סביר

אייל סיסו:  זמן סביר שבו מקבלים

אייל סיסו:  גם בישראל כשאתה קובע תור לאפוסטיל לוקח לך כ-6 ימים ולפעמים יותר

עודד פורר: בין 6 ימים ל-30 ימים מקבלים את המסמכים, אבל כמה זמן לוקח כדי לקבוע תור?     

אייל סיסו: מקבלים את המסמכים והאפוסטיל

אייל סיסו:  אוקיי? זו בדיקה שעשו השגירות ושלחו לנו את זה בכתב

עודד פורר: אני שואל, אבל כדי לקבוע תור, כמה זמן?     

אייל סיסו: לקבוע תור? הבנתי שזה מהר

אייל סיסו:  עוד פעם, אני אומר לך מה נתנו לנו

אייל סיסו:  שאלנו את השאלות ונתנו לנו

עודד פורר: פה משרד החוץ ופה נתיב נתנו נתונים אחרים לגמרי

אייל סיסו: אני מבסס את הזה על מסמך כתוב שיש לנו ממשרד החוץ, מהקונסול שלנו, שהעבירה את זה לאגף הקונסולרי במשרד החוץ, והחזירו לנו את זה בזה

עודד פורר: רצית בעניין הזה להגיד משהו, קרן? כן

עודד פורר:  משרד החוץ, קרן כהן גת

קרן כהן גת: כן

קרן כהן גת:  אכן הנתונים הגיעו מהשגרירויות שלנו

קרן כהן גת:  זה המידע, מה שנקרא, היבש על הנייר

קרן כהן גת:  צריך, אנחנו כשנשאלנו את השאלה, לא הבנו שהמשמעות של זה לקראת הליך של ביטול אפוסטיל

קרן כהן גת:  אני חייבת להגיד שאנחנו יודעים מה הסיטואציה מבחינת האוכלוסייה שנמצאת מחוץ למדינה שנדרשת לחזור למדינה כדי לקבל את האפוסטיל

קרן כהן גת:  לא כולם יכולים או מעוניינים לחזור לרוסיה כדי לקבל את המסמך

קרן כהן גת:  קחו את זה רק בחשבון

אייל סיסו: כן

אייל סיסו:  אני רק רוצה להדגיש שאף אחד לא אמר למי שנמצא פה "תחזור לרוסיה תקבל את האפוסטיל"

אייל סיסו:  זה לא קרה

עודד פורר: לא, לא פה

עודד פורר:  יכול להיות שהוא נמצא במדינה ליד

אייל סיסו: בסדר, אבל הם מגיעים, תראו, יש כמה סוגי עלייה

אייל סיסו:  יש את החבר'ה שעולים ועולים באשרת עלייה שמונפקת ברוסיה או בלרוס או אוקראינה, על ידי נתיב

אייל סיסו:  אחרי שהמציאו את כל המסמכים מגיעים למדינת ישראל והכל טוב

אייל סיסו:  יש את העולים שעלו לישראל, שהגיעו לישראל כתיירים, נמצאים פה על אשרת תייר והם מתחילים תהליך פה

אייל סיסו:  אף אחד לא שולח אותם חזרה לרוסיה להביא את המסמכים

אייל סיסו:  יש דרכים לקבל את המסמכים, בין אם באמצעות משפחה, בין אם באמצעות עורך דין, ובין אם באמצעי אחר

אייל סיסו:  וגם פה, נתנו חריגים, אנחנו יודעים שאנשים, מי שנמצא פה לא נחזיר אותו לרוסיה עכשיו בשביל להשלים את המסמכים

אייל סיסו:  אז זה זה

אייל סיסו:  עכשיו, זו הסוגייה הזו

אייל סיסו:  וההחלטה הייתה, עוד פעם, אחרי שקיבלנו את כל הנתונים, החלטנו להפסיק את זה כי באמת אנחנו מתקשים לאמת את המסמכים

אייל סיסו:  ועוד פעם, זה נגיש

אייל סיסו:  זה נגיש

אייל סיסו:  היינו ברוסיה, אנחנו מכירים

אייל סיסו:  הרשויות עובדות כרגיל

אייל סיסו:  אין מלחמה ברוסיה, יש מלחמה באוקראינה

אייל סיסו:  אוקיי? אז זה הסיפור

זאב אלקין: לא, אבל לוחות הזמנים שנותנים פה גם נתיב וגם מרד החוץ הם מאוד בעייתיים מבחינת ההשלכה של זה לעלייה

אייל סיסו: לוחות הזמנים שקיבלנו הם ממשרד החוץ, דרך אגב

אייל סיסו:  אנחנו קיבלנו את זה כמה זמן לוקח, שאלנו כמה באוקראינה, גם ברוסיה וגם בבלרוס, וקיבלנו תשובה כתובה מזה, כל מדינה כמה זמן לוקח

עודד פורר: בבלרוס, קיבלתם תשובה שזה לוקח 6 חודשים

אייל סיסו: 6 חודשים ועולה גם הרבה כסף

טטיאנה (טניה) מזרסקי: וברוסיה?     

אייל סיסו: ברוסיה 6 ימים עד 30 ימים

אייל סיסו:  זה מה שלוקח

עודד פורר: שעדיין, נושא קביעת התורים ונושא ההגעה לאזור מסוים, אנחנו מדברים על אלפי קילומטרים בחלק מהמקרים

אייל סיסו: נכון

אייל סיסו:  אבל זה תמיד היה נכון גם כשלא הייתה מלחמה

אייל סיסו:  הם היו נוסעים אלפי ק"מ והיו באים לנציגות שלנו לפעמים לטוס - - -     

עודד פורר: לא, אני שואל על המציאות של כמה זמן לקבוע תור

אייל סיסו: בסדר

אייל סיסו:  אני לא רוצה להיכנס לקביעת תור כי אני לא יודע את התאריך, בדיוק כמה זמן זה לוקח, אני לא זוכר את זה

אייל סיסו:  אבל אני אומר עוד פעם, הנושא של להגיע למוסקבה, לקחת תורים, זה מאז ומעולם היה

אייל סיסו:  כי מי שאחראי על הנציגויות - - -     

עודד פורר: אז בעצם לא היה שום שינוי במצב, לצורך העניין, לא ברוסיה ולא בבלרוס, לעומת מה שהיה כשהתקבלה ההחלטה לפטור מהאפוסטיל

אייל סיסו: לא

עודד פורר: להיפך, היה שינוי לרעה

עודד פורר:  ההחלטה לפטור מאפוסטיל, לטעמי, הייתה לפני חובת הגיוס

עודד פורר:  תקנו אותי אם אני טועה

אייל סיסו: ההחלטה לפטור אפוסטיל הייתה כשהתחילה המלחמה

עודד פורר: שזה לפני חובת הגיוס

אייל סיסו: כן

עודד פורר: חובת הגיוס הייתה חודש אחרי תחילת המלחמה

אייל סיסו: כן, אני אומר עוד פעם, אני רוצה להדגיש שאדם שמגיע לקבל אפוסטיל לא צריך להדגיש את הסיבה שבגינה הוא מגיע לקבל אפוסטיל

אייל סיסו:  הוא צריך אפוסטיל, תעודת יושר, הוא צריך אפוסטיל על תעודת לידה וכו'

אייל סיסו:  הוא לא צריך להדגיש לרשויות למה

אייל סיסו:  זה לא קורה

אייל סיסו:  זה לא נדרש במעמד אפוסטיל

אייל סיסו:  עכשיו, זה בנושא אפוסטיל

אייל סיסו:  בנושא של הלשכות, אנחנו קיבלנו החלטה, אנחנו זה עם שר הפנים ואני, להיכנס למבצע לטובת מיליוני אזרחים ישראליים שאין להם דרכון ישראלי

עודד פורר: מבצע מבורך, אגב

עודד פורר:  בעניין הזה אין לנו ביקורת

עודד פורר:  אנחנו חושבים שחשוב להוריד את התור, וכל מעשה שעושים בשביל לחסל את הגיבנת הזאת הוא טוב, הוא חשוב

אייל סיסו: נכון

אייל סיסו:  הבנו את ההשלכות, וידענו שזה יכול לפגוע באוכלוסיות מסוימות, והחלטנו ללכת בכל זאת לנושא הזה כדי לנסות לפתור את בעיית הדרכונים לעם ישראל, למדינת ישראל, לציבור בישראל שזקוק לזה ומחכה הרבה זמן, כחלק מזכות יסוד לחופש תנועה, ובאמת תמנע מאנשים הרבה מאוד שנים

אייל סיסו:  ידענו את ההשלכות

אייל סיסו:  אנחנו יצאנו למבצע של חודש ימים, נשארו עוד שלושה שבועות

אייל סיסו:  זה לא מבצע עכשיו לשנה קדימה שאנחנו מונעים מאנשים להגיע

אייל סיסו:  אוקיי?     

ליאור ברס: סליחה, מחלקות אשרות הושבתו עד הודעה חדשה

ליאור ברס:  לא לחודש ולא לדקה

עודד פורר: תני לו להתייחס, ואחרי זה

אייל סיסו: לא, לא

אייל סיסו:  זה ממש לא נכון

קרן כהן גת: אבל זה מפורסם באתר

עודד פורר: סליחה, סליחה

עודד פורר:  הדיון לא נפתח

עודד פורר:  הוא ייפתח שוב, תקבלו את האפשרות להתייחס

עודד פורר:  אני רק אציין, אייל, שכאן בדיון נאמר לנו "לבינתיים עד ה-15 ביוני"

עודד פורר:  זאת אומרת, אף אחד לא ערב לכך שב-15 ביוני האירוע הזה מסתיים, זה אחד

עודד פורר:  דבר שני, עדיין, ופה צריך להבין, אני אומר לכם גם אם קיבלתם את ההחלטה, אני לא יודע מה קורה לכם עכשיו בתורים של הדרכונים, זאת לא תהיה בושה לחזור רברס ולשים מישהו שייתן אשרות מהסיבה הפשוטה שישנם אנשים שמדובר במאת בחיי אדם

עודד פורר:  בסוף, בן אדם שלא יכול לסיים את הליך ההתאזרחות שלו כאן, שמגיע לו כדין, הוא לא יכול לעבוד, הוא לא יכול ללמוד

עודד פורר:  אנחנו מפסידים פעמיים

עודד פורר:  אחר כך אתה תגיד לי "אתה רואה? הוא עזב את הארץ"

עודד פורר:  בטח שהוא יעזוב את הארץ

אייל סיסו: אז בוא, יש פתרונות ואני תכף אדגיש אותם

אייל סיסו:  התחלתי להגיד שאנחנו הלכנו לכיוון אשרות, ידענו את ההשלכות וכו'

אייל סיסו:  זה לחודש ימים, המבצע הוא לחודש ימים

אייל סיסו:  את אומרת לי לא אבל אני קבעתי את הלו"ז ביחד עם השר, אז אל תגידי לי לא

אייל סיסו:  המבצע הוא כרגע לחודש ימים ואין כוונה - - -     

קרן כהן גת: אבל, זה לא מפורסם שזה לחודש ימים

עודד פורר: סליחה, סליחה, סליחה

עודד פורר:  הבא שיתפרץ באמצע, פשוט יצא

עודד פורר:  אז חבל, אני לא רוצה להוציא מהדיון

אייל סיסו: חבר'ה, המבצע נקבע כרגע לחודש ימים

אייל סיסו:  לחודש ימים

אייל סיסו:  אנחנו עברנו שבוע ראשון ונשארו עוד שלושה שבועות, אוקיי? אנחנו עישנו הארכה גורפת לרוב האשרות, כולל חלק מהאנשים שמגיעים

אייל סיסו:  אפשרנו להגיע לב2, זה פורסם

אייל סיסו:  מי שיש לו ב2, יכול לבוא להאריך, מי שיש לו, הדברים מפורסמים, אז אין טעם לחייך ולגחך כי הדברים מפורסמים

אייל סיסו:  זה מה שהחלטנו

אייל סיסו:  אני יודע מה החלטתי

יוסף טייב: אני קיבלתי גם, בפניות ציבור, קיבלתי שכרגע לחודש נדחו התורים

עודד פורר: פה אני רואה גם - - -     

אייל סיסו: רגע, אבל יש עוד פתרונות

אייל סיסו:  אני אדגיש כי הדברים - - -      

עודד פורר: בוא ניתן לו לסיים כי יכול להיות שאולי יש לו גם חדשות טובות, אני לא יודע

עודד פורר:  בואו נשמע עד הסוף

אייל סיסו: עכשיו, אמרתי שנשארו שלושה שבועות וכו'

אייל סיסו:  אנחנו אמרנו לאורך כל הדרך שאנחנו נבחן את המצב בלשכות

אייל סיסו:  ואם המצב בלשכות יאפשר לנו לקבל שירותים נוספים, לא רק לאשרות, אנחנו נאפשר זאת כמובן

אייל סיסו:  עבר שבוע, החבר'ה עובדים מאוד מאוד קשה בכל הלשכות

אייל סיסו:  אנחנו לא שינינו זה

אייל סיסו:  כן אפשר להגיע ולהאריך ב2, כן אפשר להגיע להאריך ב4

אייל סיסו:  אלה שתי האשרות שאפשרנו להאריך

אייל סיסו:  זה גם פורסם, אני יכול להראות לכם את הפרסום

אייל סיסו:  בנושא, מה שכן אנחנו עושים, שכן אמרנו שנעשה, מתוך הבנה שבאמת יש פה מצוקה ואנשים רוצים להגיע, זה כמה דברים

אייל סיסו:  קודם כל, לגבי עולים, סגרנו עם משרד הקליטה שני נושאים מרכזיים

אייל סיסו:  אחד, משרד הקליטה יוכל להנפיק תעודות זהות בשדה התעופה, זה לא משהו שיקרה מחר בבוקר, למי ששאל בבוקר אם אפשר להגיע מחר, זה לא מה שיקרה כי זה עניין טכני

אייל סיסו:  אנחנו מעבירים להם שמונה תקנים משלנו כדי שיוכלו לחזור לעשות את מה שעשו בעבר – להנפיק תעודת זהות בכניסה, כולל ביומטריה, זה בהנחה שאנחנו גם משנים את חוק הביומטריה

אייל סיסו:  הגשנו כבר תזכיר לשנות את חוק הביומטריה על מנת לאפשר לעובדי משרד הקליטה לעשות ביומטרי בשדה התעופה

עודד פורר: ייקח לכם קצת זמן

אייל סיסו: זה חוסך לנו, חוסך להם

אייל סיסו:  אני מסתכל קדימה, אני לא יודע מה אחורה

אייל סיסו:  חוסך לנו, חוסך להם, צריך לעשות את זה

אייל סיסו:  וזה גם שירות טוב לעולים בסופו של דבר, יגיעו ויקבלו את תעודת הזהות כבר בשדה ויוכלו לצאת

אייל סיסו:  זה לא יהיה מחר בבוקר, זה ייקח קצת זמן

אייל סיסו:  לגבי הפנייה ללשכות, שני דברים

אייל סיסו:  אנחנו סיכמנו עם משרד הקליטה שהם יעבירו לנו לרשימות עולים מסודרות, כולל המיקום שבארץ, וזה גם עונה למישל שנמצאת כרגע, אם אני לא טועה בראשון

אייל סיסו:  אנחנו נפתח בתיאום, הם יעבירו את זה ליואל ליפובצקי שיושב פה איתנו, ואנחנו נסדיר בצורה מאורגנת את האשרות ואת הזה לאנשים האלה

אייל סיסו:  זה יהיה משרד הקליטה יעביר - - -     

עודד פורר: לא הבנתי גם

עודד פורר:  אנחנו מדברים רגע, אתה מדבר עכשיו על אזרחים שאמורים לעשות שינוי מעמד כאן?     

אייל סיסו: לא

אייל סיסו:  אני מדבר כרגע על עולים

אייל סיסו:  תכף אני אדבר על אזרחים שרוצים לשנות מעמד

אייל סיסו:  אני מדבר כרגע על עולים שנמצאים במרכזי הקליטה, שרק הגיעו וכו', וצריכים להסדיר להם מעמד

טטיאנה (טניה) מזרסקי: אלה שקיבלו בשדה התעופה את תעודת העולה?     

אייל סיסו: כן

אייל סיסו:  כן

אייל סיסו:  אלה שקיבלו את תעודת העולה

עודד פורר: שהם רק צריכים להוציא תעודת זהות

אייל סיסו: שהם רק צריכים להוציא תעודת זהות

אייל סיסו:  קודם כל, אני חייב להגיד לכם שאני הסתובבתי בלשכות וראיתי הרבה מאוד עולים, אפילו תרגלתי את הרוסית החלשה שלי

אייל סיסו:  דיברתי עם הרבה מאוד עולים שנמצאים בלשכות

עודד פורר: אייל, צריך להבין את המצב

עודד פורר:  אני מניח שאתה מבין אותו עוד מתפקידיך הקדומים

אייל סיסו: מבין

אייל סיסו:  מבין לחלוטין

עודד פורר: הפעם האחרונה שמדינת ישראל פגשה גל עלייה בסדר גודל כזה, הייתה לפני עשרים שנה

עודד פורר:  זה לא, עובדי משרד הקליטה, במשך עשרים שנה היו רגילים לעבוד בקיבולת של בין 18,000 ל-30,000 עולים לשנה, וזה היה כבר כשהגענו באמת למספרים מאוד מאוד יפים

עודד פורר:  אנחנו מדברים על 75,000 עולים בשנה

עודד פורר:  זה על אותו כוח אדם, אותו הדבר נכון גם לגביכם

עודד פורר:  אני, עכשיו, אבל צריך להבין, האנשים האלה שמגיעים לכאן, כל זמן שהם לא סיימו את הליך שינוי המעמד, הם נמצאים במצב הכי גרוע

אייל סיסו: נכון

עודד פורר: הכי הכי גרוע

עודד פורר:  מי שכבר קיבל תעודת עולה, נמצא כאן וכבר משרד הקליטה מטפל בו

עודד פורר:  יש לו סל קליטה, יש לו למי לפנות

עודד פורר:  מי שלא, לא יכול לעבוד כאן, לא יכול להתפרנס

אייל סיסו: ברור

עודד פורר: לא יכול להתחיל אולפן

עודד פורר:  אין לו ביטוח בריאות

עודד פורר:  הוא נמצא פה תלוש

אייל סיסו: ברור לחלוטין

עודד פורר: ומדובר על אלפים

אייל סיסו: בגלל זה מה שסיכמנו היום עם זה, בשלושת השבועות שנותרו למבצע הדרכונים יש שני דברים

אייל סיסו:  אחד, משרד הקליטה יחזיר לנו בצורה מסודרת את הרשימות של העולים שצריכים להסדיר מעמד

אייל סיסו:  אנחנו נתאם את הלשכות הרלוונטיות, מאזור מגורים בצפון, דרום, ומרכז, יוכלו להגיע בצורה מסודרת ונעשה, נפנה להם מקומות בשביל לעשות את האשרות

אייל סיסו:  זה דבר אחד

עודד פורר: זאת אומרת, רגע, השני הבנתי

עודד פורר:  זאת אומרת, הלשכות יחזרו לקבל את העולים שצריכים לעשות שינוי מעמד

אייל סיסו: כן

אייל סיסו:  אבל עוד פעם אני אומר, זה יהיה בצרה מרוכזת על פי רשימות שנדע לאן, שניערך גם אנחנו מבחינת כוח אדם

עודד פורר: איך? סליחה רגע, נתיב, מה? גנאדי

גנאדי פולישצ'וק: אנחנו מדברים על שני דברים שונים - - -     

אייל סיסו: אני יודע, אני יודע, יש את הדבר השני שתכף אני אגיע אליו

גנאדי פולישצ'וק: עולים שכרגע נמצאים בארץ, אייל, אתה מדבר על העולים שנמצאים בארץ שהגיעו ולא קיבלו את תעודות הזהות בנתב"ג, ומה שעודד מתכוון, הוא מתכוון לכל אלה שהגיעו במטרה לשינוי מעמד, הם נמצאים כרגע בארץ, ללא כל מעמד, על אשרת ב2

אייל סיסו: הבנתי

אייל סיסו:  הבנתי

עודד פורר: אני לא חושב שלמשרד הקליטה יש את השמות שלהם אפילו

גנאדי פולישצ'וק: לא, אין להם

אייל סיסו: רגע, רגע

אייל סיסו:  חבר'ה, הבנתי

אייל סיסו:  אמרתי שני דברים

אייל סיסו:  אחד, דבר ראשון, זה הסיפור של העולים שכבר קיימים, שנמצאים במרכזי הקליטה, שצריכים להסדיר להם - - -     

עודד פורר: אין מרכזי קליטה

עודד פורר:  בוא, צריך להבין

עודד פורר:  מרכזי קליטה יש לעולים מאתיופיה בלבד שמגיעים לאן בצרוה מסודרת להליך שהוא כולל גם גיור ושינוי מעמד, וכל התהליך הזה

עודד פורר:  שם גם זה בצורה מרוכזת

עודד פורר:  העולים האחרים שמגיעים לכאן, שמגיעים לכאן לקליטה ישירה

עודד פורר:  הם באים, ועוברים לגור ברשויות המקומיות, כל אחד ברשות המקומית הרלוונטית

עודד פורר:  הרי, אם אנחנו מדברים, אנחנו עוד לא הגענו לשינוי המעמד, אבל אם אנחנו מדברים, קיבל תעודת עולה, והוא נסע לנוף הגליל, לרעננה, להרצליה, לתל אביב, לאילת, לבאר שבע

עודד פורר:  כל אחד לאן שהוא מגיע

עודד פורר:  וכבר, בדרך כלל יש דירות כאלה של הרשויות המקומיות ושם הוא מתחיל, או עם משפחה או עם חברים

עודד פורר:  זה מה שנקרא קליטה ישירה, והוא מקבל סל קליטה

אייל סיסו: ברור

עודד פורר: הוא לא יושב במרכז קליטה, ואין אפשרות, זאת אומרת, אני לא יודע עוד איך אני אוסף אותם - - -     

אייל סיסו: חבר'ה, אני אמרתי, רגע, תנו לי להשלים את המשפט

אייל סיסו:  אני אמרתי פעם אחת זה הסיפור הזה שאנחנו נעשה, שמשרד הקליטה יביא רשימות

אייל סיסו:  פעם שנייה אנחנו נפתח 4 כתובות מייל ייעודיות למקרים חריגים לשלושת השבועות הקרובים

אייל סיסו:  אנחנו מדברים על שלושה שבועות

אייל סיסו:  זה לא לעכשיו שנים קדימה, זה שלושה שבועות

אייל סיסו:  אנחנו נפתח היום, עוד לא פתחנו את זה, אנחנו נפתח את זה היום

עודד פורר: אבל אייל, זה לא מקרים חריגים

עודד פורר:  זה אלפים

אייל סיסו: בסדר

אייל סיסו:  נכון

אייל סיסו:  אני יודע

קריאה: זה גם לא שלושה שבועות

אייל סיסו: זה שלושה שבועות

קריאה: כרגע שלושה שבועות

אייל סיסו: ה-15 בחודש

עודד פורר: לא

עודד פורר:  תייר עולה

עודד פורר:  תחשוב שאני הגעתי לכאן בסוף אפריל או להיפך, הגעתי לכאן בינואר או פברואר, וקבעתי תור ב-15 במאי

עודד פורר:  כבר מחכה חודשיים או שלושה

עודד פורר:  עכשיו קבעו לי תור לאוגוסט

קריאה: במקרה הטוב

ליאור ברס: לשכת ראשון לציון ביטלה תורים לספטמבר

אייל סיסו: חבר'ה, הולכים להיפתח הרבה מאוד תורים

אייל סיסו:  התורים נתפסים להכל, זה לא רק לזה

אייל סיסו:  זה דרכונים, הכל, זה אותם תורים בסופו של דבר

ליאור ברס: תורים לאשרות זה לא אותם תורים, ואין אפליקציה לתורים של אשרות

אייל סיסו: זה אותם תורים להכל

אייל סיסו:  זה אותו - - -     

קרן כהן גת: למה שמתם 4 לשכות ובעצם כל הלשכות סגורות?     

אייל סיסו: הלשכות לא סגורות

קרן כהן גת: הן כן

אייל סיסו: הן לא

עודד פורר: הן סגורות לאשרות

אייל סיסו: אנחנו לקחנו 4 לשכות - - -     

קרן כהן גת: אני יכולה להעביר העתק של הודעות מייל

עודד פורר: סליחה, סליחה

אייל סיסו: אני אומר עוד פעם, סגרנו 4 לשכות ובהן אנחנו עושים אך ורק דרכונים

אייל סיסו:  שאר הלשכות לקחנו צוות, צוותים של אשרות והיסטנו אותם להוציא דרכונים כי היינו צריכים להוציא דרכונים

עודד פורר: לא, אני, תשמע - - -     

אייל סיסו: בנוסף, רגע, לחודש, שנייה

אייל סיסו:  בנוסף, עשינו הארכה גורפת לכל אשרות מסוג א

אייל סיסו:  א1, א2, א3, זה

עודד פורר: לא, לא, לא

עודד פורר:  סליחה, אייל

עודד פורר:  סליחה

אייל סיסו: ו-ב2, שנייה אני מסיים, ו-ב2 ו-ב4 אנחנו מאפשרים להגיע להאריך

עודד פורר: אייל

אייל סיסו: ועוד מקרים שבית משפט מחייב אותנו

עודד פורר: לשכת אילת מבטלת פגישה שנקבעה לאשרות בגלל שעובדי מחלקת אשרות הוסטו לעבודה בלשכות

עודד פורר:  אז זה לא שסגרתם לאשרות ב-4 מקומות, סגרתם את כל לשכות רשות האוכלוסין

ליאור ברס: פה יושב זוג מפתח תקווה, יושב מולך

עודד פורר: סליחה

עודד פורר:  אין להוצאת, אי אפשר להוציא אשרות באף אחת מהלשכות במדינת ישראל כרגע

עודד פורר:  אין אפשרות כזאת

עודד פורר:  עד ה-15 ביוני

אייל סיסו: למעט ב2 ו-ב

אייל סיסו:  ומקרים זה, יכולים להוציא

אייל סיסו:  שאר האשרות לא ניתן להוציא, יש הארכה גורפת

אייל סיסו:  כל האשרות - - -     

עודד פורר: זה לא עוזר ההארכה הגורפת

עודד פורר:  את מבין שזה לא עוזר

עודד פורר:  אם בא לפה מישהו בתור תייר אז הוא תייר, הוא בא לפה לשבוע או לשבועיים

עודד פורר:  אבל אם הגיע לכאן מישהו לשינוי מעמד, באותו תהליך של "go/no go", ואנחנו מדברים על משהו, על איזשהו תהליך שהמדינה נמצאת בו

עודד פורר:  והיא נמצא בו כבר תקופה ארוכה

עודד פורר:  ונמצאים פה אלפים כאלה, אתה שולח אותם כמו שרצו, יש שרים שרצו לשלוח את הטייסים שלנו לשם

עודד פורר:  אתה שולח אותם לעזאזל

עודד פורר:  אתה אומר להם "חבר'ה, לא יודע מה תעשו, מצידי תלכו מפה, אל תבואו"

עודד פורר:  זה בערך המסר שמדינת ישראל נותנת להם כרגע

עודד פורר:  משרד העלייה והקליטה יחד עם משרד הפנים

עודד פורר:  זה המסר

עודד פורר:  אני עוד לא מדבר על אלה שאנחנו רוצים שיבואו

עודד פורר:  יכול להיות שתגיד הממשלה "אנחנו לא רוצים שיבואו"

עודד פורר:  זאת אמירה

אייל סיסו: אין אמירה כזאת במדיניות, ההיפך

עודד פורר: בסדר, אבל כרגע, לכל מי שפה, אתם אומרים לו "אנחנו רוצים שתלך"

עודד פורר:  בוא תסביר לי אתה, מה צריכים לעשות אותם סדר גודל של 18,000-20,000 איש שצריכים לעשות כאן שינוי מעמד, מה הם צריכים לעשות בחצי השנה הקרובה

עודד פורר:  ממה הם מתפרנסים?     

אייל סיסו: זה לא חבצי השנה הקרובה

אייל סיסו:  אני אומר עוד פעם, זה כרגע לשלושת השבועות הנותרים

אייל סיסו:  אחר כך כל הלשכות יפתחו - - -     

עודד פורר: במקרה הטוב יהיה לו תור לספטמבר

עודד פורר:  במקרה הטוב

עודד פורר:  בארבעת החודשים הקרובים

אייל סיסו: אני מקווה שלא

אייל סיסו:  בגלל זה אני אומר שאנחנו נצמצם את הפער הזה

עודד פורר: אנחנו יודעים שכן

אייל סיסו: לא

אייל סיסו:  אנחנו נצמצם את הפער הזה

עודד פורר: אנחנו יודעים שכן

אייל סיסו: גם עם החבר'ה שאנחנו עכשיו נקבל את הרשימות, גם עם - - -     

עודד פורר: הוא אפילו לא יכול לקבוע תורים

אייל סיסו: חבר'ה, אין עכשיו אבל יהיה

אייל סיסו:  יהיו רשימות, אל תדאגו

אייל סיסו:  תאמינו לי, אנחנו יודעים - - -     

עודד פורר: לא, הרשימה היא של העולים שצריכים להוציא תעודת זהות

עודד פורר:  זו קבוצה אחת

אייל סיסו: נכון

עודד פורר: אני מדבר על הקבוצה של חבר'ה שעוד לא עשו עלייה

זאב אלקין: למשרד הקליטה והעלייה אין רשימות של שינוי מעמד

זאב אלקין:  מאיפה יש?     

עודד פורר: אין למשרד הקליטה את השמות שלהם

אייל סיסו: אני ישבתי איתם היום והם אמרו, מנכ"ל משרד הקליטה ועם הצוות שלו היום, היום אפשר - - -     

עודד פורר: יש לכם את הרשימות של כל האנשים שהגיעו לכן ב-"go/no go" וצריכים לעשות שינוי מעמד?     

יאנה ברמר: יש לנו רשימות של כל מי שהגיע עד ה-15 באפריל ועבר דרך העמדה שלנו בנתב"ג וקיבל מספר מזהה

שלומית אבינח: ומי שהגיע ב-20 באפריל?     

עודד פורר: מי שהגיע אחרי ה-15 באפריל

יאנה ברמר: לנו לא

שלומית אבינח: לנתיב יש

עודד פורר: לאף אחד

זאב אלקין: אין את זה לאף אחד

עודד פורר: אין

עודד פורר:  אין

עודד פורר:  הם הגיעו לפה כתיירים

עודד פורר:  יש להם את כל המסמכים

עודד פורר:  יש להם חותמות, והם היו אמורים ללכת למשרד הפנים לקבוע תור

יוסף טייב: אולי צריך ללכת במבצע מרתון לשינוי מעמד

עודד פורר: לא

עודד פורר:  היה צריך לעשות דבר מאוד פשוט

יוסף טייב: לא, אני מדבר ברצינות

עודד פורר: היה צריך להשאיר את הלשכות של משרד העלייה והקליטה פתוחות לאורך כל התקופה הזאת באופן גורף, עד שתסיימו את המבצע שלכם

עודד פורר:  אי אפשר

עודד פורר:  אתם, הרי מה קרה, אייל? אתם קיבלתם את ההחלטה הזאת, לטעמי, שלא כדין כי אפילו לא התייעצתם עם משרד העלייה והקליטה, הוא אפילו לא היה חלק מהליך קבלת ההחלטה

עודד פורר:  לו היה חלק מהליך קבלת ההחלטה, כנראה שהייתם מחברים את העובדה שסוגרים פה את מרכזי ה-"one stop shop", ופה סוגרים את האשרות וזהו, ועשיתם את הפיצוץ

עודד פורר:  זה הסיפור

עודד פורר:  עכשיו, זה לא, אני אומר עוד פעם, זאת לא בושה לבוא ולהגיד, ואני אומר את זה גם למשרד העלייה והקליטה, שלצערי אני ביקשתי שהשר יהיה כאן והוא לא כאן, שלחו אותך יאנה, זה בסדר אבל את לא בדרג מקבל החלטה

עודד פורר:  משרד העלייה והקליטה צריך לקבל החלטה יחד איתכם ולהגיד "חבר'ה, בואו, יש פה איזושהי תקופה, לא נפגע במבצע הדרכונים, לא נפגע", אני ביקשתי את השר והוא לא הגיע, בסדר יש להם הרבה וועדות אחרות

עודד פורר:  "לא נפגע במבצע דרכונים, נפתח את שלוש הנקודות של ה-"one stop shop", נאפשר שם להוציא אשרות"

עודד פורר:  זה נכון שיהיה קצת יותר לחץ בנקודות האלה ב-"one stop shop" מצד אחד, מצד שני ירד הלחץ מהלשכות של משרד הפנים, אבל יהיה איזשהו פתרון

עודד פורר:  לשלוח את האלפים האלה ל-4 מיילים ולהגיד להם שזה יהיה פתרון, אני אומר לכם את האמת, עזוב, אני לא מחפש עכשיו לעשות מריבה סתם

עודד פורר:       אני אומר לך את האמת – רוצים פתרון ישים? הנה הפתרון הישים

עודד פורר:  תפתחו את שלוש הלשכות האלה, לעולי רוסיה, אוקראינה ובלרוס, תגידו בתקופה הזאת, יש לי ויכוח איתך על האפוסטיל, יאמר לזכותכם, נתתם לכל מי שמגיע לארץ עד ה-31 במאי, ממשיך להיבדק בנוהל הפטור

עודד פורר:  דיה לצרה בשעתה, יש לנו עוד עשרה ימים לריב על זה

עודד פורר:  אבל לפחות אלה שכרגע נמצאים, הם במצוקה

עודד פורר:  הם באמת במצוקה

עודד פורר:  עכשיו זה אנשים שהם זכאי חוק שבות

עודד פורר:  הם זכאים

עודד פורר:  הם מחר בבוק אזרחים כמוך וכמוני

עודד פורר:  אם הוא בן 19 ויוציא תעודת זהות, תוך כמה הוא יצטרך להתגייס? לדעתי תוך שלושה שבועות או חודש הוא מתגייס לצה"ל

עודד פורר:  מה? ברור

עודד פורר:  תנו את הפתרון הזה

אייל סיסו: לגבי ה-"one stop shop", צריך לשאול את משרד הקליטה

אייל סיסו:  אני באמת לא יודע מה, זו החלטה שלהם, זו החלטה אם לפתוח או לא

אייל סיסו:  לגבי הלשכות, יש לנו שמיכה קצרה, משב קצר, אנחנו משתמשים באותו משב גם לפה וגם לפה, ואני יודע - - -     

עודד פורר: או שתיתן, או שתגיד שבארבע הלשכות האלה אתה כן תקבל אשרות לטובת שינוי מעמד של עולים

אייל סיסו: לא

אייל סיסו:  בארבע הלשכות אני בטוח לא מקבל, אני מקבל את זה בלשכות אחרות

עודד פורר: אז תעשה את זה שתהיה אפשרות לעשות

עודד פורר:  חייבים לתת שלושה מקומות שבהם העולים יכולים לעשות את שינוי המעמד

אייל סיסו: כן

אייל סיסו:  זה מה שאמרתי שנעשה עכשיו, גם נקבל את הרשימות, גם נפתח - - -     

עודד פורר: זה, אני רק אומר, אין רשימות

עודד פורר:  את זה תיקחו בחשבון, אין רשימות, לא תקבל רשימות כאלה

אייל סיסו: אוקיי

זאב אלקין: זה הכי גרוע, כי אז תפעלו רק לפי רשימה, ומי שלא ברשימה - - -     

אייל סיסו: לא, לא

אייל סיסו:  אנחנו ננסה, תראו, אם נוכל לפתוח, עכשיו אני רוצה להגיד עוד משהו, אם אנחנו נראה, משפט אחרון, אם אנחנו נראה גם שמבצע הדרכונים, ואנחנו רואים שהתורים מתדלדלים, אז נפתח

אייל סיסו:  אין לנו פה כוונת מכוון לפגוע בעלייה או לפגוע בשירותים אחרים

אייל סיסו:  ההיפך, אנחנו רוצים לתת שירותים לכולם בצורה הכי טובה

אייל סיסו:  מצד שני, יש לנו משב נתון, איתו אנחנו צריכים לתת את השירותים לכל עם ישראל

אלעזר שטרן: אייל, אבל תיעדפתם

אייל סיסו: כן, נכון

אלעזר שטרן: אתם כן נתת עדיפות

אייל סיסו: נכון

אלעזר שטרן: זאת אומרת, אמרתם שהדרכונים על חשבון העולים אם רוצים קצת - - -     

אייל סיסו: לא

אייל סיסו:  זה לא היה ככה

אייל סיסו:  תיעדפנו לתת דרכונים, זה לא על חשבון, בהגדרה על חשבון העולים

אייל סיסו:  יש גם שירותים אחרים, דרך אגב, שאנשים אחרים כרגע נפגעים, לצערנו

אייל סיסו:  אבל היינו צריכים לתת פתרון לאירוע הזה

אייל סיסו:  מיליון איש ממתינים לדרכונים

עודד פורר: אני רוצה לתת ליאנה ממשרד הקליטה, יש לך את הנתונים, יאנה?     

יאנה ברמר: לגבי מספר טועני הזכאות שנמצאים, כן

יאנה ברמר:  אנחנו רואים ירידה משמעותית, בנובמבר מרוסיה היו 4,714, דצמבר כבר 2,513

עודד פורר: רגע, רגע, לאט לאט

יאנה ברמר: בנובמבר 2022 2,714 טועני זכאות שהגיעו

יאנה ברמר:  בדצמבר 2,513

יאנה ברמר:  בינואר 2,184, בפברואר 1,527 ובמרץ 2023 אנחנו כבר רואים 493 טועני זכאות שהגיעו מרוסיה

עודד פורר: אז למה לא לחסל את התור, סליחה

גנאדי פולישצ'וק: זה לא הנתונים המדויקים

יאנה ברמר: רק לגבי טועני זכאות אני מדברת

גנאדי פולישצ'וק: אני מדבר על טועני זכאות לפי האישורים, לפי הנתונים שקיבלתי כרגע, על פי נתונים של אלו שעברו דרך נתב"ג

גנאדי פולישצ'וק:  אם אנחנו מדברים על ינואר 2023 – 2,183, פברואר זה 1,641 - - -     

עודד פורר: כן

עודד פורר:  זה בערך אותו דבר

גנאדי פולישצ'וק: לא, זה פי 3

אלעזר שטרן: מה ההסבר למגמת הירידה הזו?     

עודד פורר: לא, המגמה ברורה

עודד פורר:  אבל אני אומר אז מה הבעיה להמשיך לתת את השירות לעולים מרוסיה

עודד פורר:  אם יש מגמת ירידה, למה לא להמשיך לתת להם את השירות?     

יאנה ברמר: אחרי בחינה של הנתונים, לאור הנתונים, זו הייתה החלטת מדיניות שהתקבלה במשרד

עודד פורר: את זה אני מבין, רק אני אומר שאני לא מקבל את המדיניות הזאת כי אין בה שום היגיון, שום קורלציה להיגיון

עודד פורר:  להיפך

עודד פורר:  תסיימו את התור הזה

עודד פורר:  אל תשלחו אותם למשרד הפנים שנמצא במצוקה של עצמו עם הסיפור של הדרכונים ועניינים, וסוגרים לשכות

עודד פורר:  עכשיו, לא יכול להיות, לא יכול להיות שלמשרד העלייה והקליטה אין עמדה על זה שיש פה סדר גודל של 10,000, בין 10,000 לו-15,000 איש, שלא יכולים לעשות שינוי מעמד, אין להם שום פתרון, אין להם סל קליטה, אין להם כלום

עודד פורר:  שום דבר, משרד העלייה והקליטה הוא צופה מהצד

עודד פורר:  הוא משקיף

יאנה ברמר: נכון לכרגע מהנתונים שיש לנו, יש 3,000 טועני זכאות שעדיין לא שינו מעמד

טטיאנה (טניה) מזרסקי: אלה שעברו "go/no go"

טטיאנה (טניה) מזרסקי:  ואלה שלא עברו במסלול?     

יאנה ברמר: אמרנו, אנחנו מכירים את הנתונים עד ה-15 באפריל

עודד פורר: אבל אנחנו נמצאים כבר ב-21 במאי

קרן כהן גת: גם יש עולים שהם לא מברית המועצות ואוקראינה

עודד פורר: נכון, נכון

קרן כהן גת: כלומר, נכון שזה מתחיל משם, אבל יש עוד הרבה מאוד - - -     

עודד פורר: נכון, נכון

עודד פורר:  חד-משמעית

קרן כהן גת: הם לא רשומים בשום מקום

קרן כהן גת:  אין לכם נתונים

עודד פורר: עולה שצריך לעשות שינוי זכאות פה, שהחליט שהוא עושה פה שינוי מעמד, סליחה, הוא תלוש

עודד פורר:  אתם השתתפתם בדיונים עם רשות האוכלוסין וההגירה? אין לך את הנתונים על הדיונים האלה, שאני ביקשתי

יאנה ברמר: אני הבנתי שהתקבלה גם בקשה מהוועדה וגם בקשה מהיועצת המשפטית, ואנחנו מכינים את הנתונים, המשרד מכין ויעביר את הכל

שלומית אבינח: למה לא העבירו עד עכשיו? אולי יש נציגות של היועצת המשפטית לממשלה

עודד פורר: יש פה?     

שלומית אבינח: אביטל, את מהייעוץ המשפטי לממשלה, נכון?     

עודד פורר: יש לכם עמדה בעניין?      

אביטל שטרנברג: את הפנייה של הוועדה קיבלנו ביום רביעי האחרון בעשר וחצי בלילה ממשרד הקליטה, נתחיל מזה

שלומית אבינח: מהוועדה

עודד פורר: מוועדת העלייה והקליטה, לא מהמשרד

אביטל שטרנברג: כן

אביטל שטרנברג:  לא, את הפנייה לא קיבלנו מכם ישירות

אביטל שטרנברג:  אני קיבלתי אותה מהיועצת המשפטית של משרד הקליטה ביום רביעי

אביטל שטרנברג:  מכם קיבלתי את זה רק יום אחרי, דהיינו ביום חמישי

אביטל שטרנברג:  אתחיל מזה

אביטל שטרנברג:  אנחנו כרגע בודקים, ממה ששמענו כאן ישנה לפחות מחלוקת עובדתית, ועל פני הדברים קשה לי, בנקודת הזמן הנוכחית, כשהעובדות לא בוררו עד סופן - - -     

עודד פורר: עוד לא בדקתם את העניין

אביטל שטרנברג: אנחנו כן בדקנו, מהרגע שהגיעה אליי הפנייה

אביטל שטרנברג:  עשר וחצי בלילה ביום רביעי, אני פניתי מיד לשני המשרדים הרלוונטיים

אביטל שטרנברג:  אל רשות האוכלוסין ולמשרד הקליטה, וביקשתי התייחסות

אביטל שטרנברג:  אנחנו גם שוחחנו איתם ושמענו חלק מהדברים שנאמרו גם כאן

אביטל שטרנברג:  הבירור הזה עדיין לא הושלם, וממה שאני רואה כאן כרגע, אני לא יכולה להגיד שההליך היה לא תקין

אביטל שטרנברג:  אני רואה שישנה פה מחלוקת עובדתית, אני רואה שנעשה מאמץ לפתור את הבעיה, אני רואה שדחו תאריך, קבעו חריגים

עודד פורר: לא, לא קבעו חריגים

עודד פורר:  לא קבעו חריגים

קרן כהן גת: ולא דחו תאריך

עודד פורר: לא קבעו שום חריגים

עודד פורר:  אין שום חריג

קרן כהן גת: אין שום פתרונות חריגים, כלום

עודד פורר: אף אחד מאותם אלפים שממתינים לשינוי מעמד, אין להם פתרון

אייל סיסו: אמרנו שנוציא, עוד פעם, נפרסם היום את 4 כתובות המייל שנועד לחריגים, על מנת שייתן להם פתרון

נחמה עובדיה: אישה עם התקפי לב שיכולה לעבור מן העולם עד שהיא תקבל את תעודת הזהות שלה בקרוב

נחמה עובדיה:  אז אני אומרת, כתובת המייל הזאת תיתן לה פתרון? היא כבר אושרה בעלייה, היא לא יכולה עכשיו לקבל את תעודת הזהות שלה כי ביטלו לה את התור שהיה יומיים אחרי שאתם סוגרים את הלשכות, ונקבע חודש מראש

נחמה עובדיה:  היא לא יכולה לגשת לקבל ניתוח לב בלי תעודת הזהות כי אין לה את היכולת הכספית לזה

נחמה עובדיה:  כתובת המייל הזאת תיתן לה מענה או שאני אחכה שבועיים גם שם?     

אייל סיסו: לא, הכוונה שכן

אייל סיסו:  הכוונה היא לקחת את החריגים

אייל סיסו:  זה בדיוק החריג שאתה מדבר, אם מישהי צריכה טיפול רפואי דחוף או משהו כזה, שכן, שיקבלו אותה כמה שיותר מהר בלשכות שאנחנו נתאם

נחמה עובדיה: ואתם תתחייבו לזמנים לתשובה לחריגים האלה?     

לאה אהרוני: אנחנו היינו בסרט הזה בקורונה, עם משפחות, עם קרובי משפחה של ישראלים - - -     

עודד פורר: סליחה, סליחה

עודד פורר:  בואו נעשה את זה מדובר, אני אתן לכן זכות דיבור אחת אחת

עודד פורר:  נתחיל עם עורכת הדין נחמה עובדיה

נחמה עובדיה: עורכת דין נחמה עובדיה

נחמה עובדיה:  קודם כל, אני כן רוצה להתייחס ולהגיד שלא נקבעו שום, לא רק שלא נקבעו חריגים, גם לא נקבעו שום הנחיות בנוגע למסמכים שמבקשי עלייה יש להם זמנים קצובים להגיש, ולחלק מהמסכמים גם יש תוקף של שלושה חודשים או חצי שנה

נחמה עובדיה:  וזה מאוד חשוב להבין שהדברים האלה יגרמו לעיכובים בהמשך בשביל מבקשי העלייה האלה, שלא נדבר על איחוד משפחות וכל השאר

עודד פורר: לאיזה מסמכים יש תוקף?     

נחמה עובדיה: למשל, תעודות לידה

נחמה עובדיה:  גם תעודות נישואים ותעודות מצב אישי, הרשות הרבה פעמים דורשת לחדש אותם אם עברה חצי שנה מאז שהם הוצאו

נחמה עובדיה:  לפעמים מישהו צריך להביא תעודות מכמה מקומות בעולם

נחמה עובדיה:  זה לוקח זמן עד שאוספים אותן

נחמה עובדיה:  ולפעמים גם הרשות עצמה מגבילה 45 ימים להגשת הבקשות האלה

נחמה עובדיה:  לא פורסמו שום הנחיות בנושא הזה, לא מה תעשו עם המסמכים שפגים, לא מה תעשו עם המועדים שנקבעו במועדים האלה

נחמה עובדיה:  אשרות חוזר לאנשים, לא קבעתם מה מישהו יכול לעשות

נחמה עובדיה:  יש כאן בני זוג ישראליים או אנשים שהויזה שלהם נגמרת

נחמה עובדיה:  נחמד שעשיתם הארכות אוטומטיות, אבל מה אמורים לעשות אנשים שקבעו חופשה לאוגוסט, ישראלים, שהדבר הזה בא לפתור את לכאורה הבעיה שלהם להוציא דרכון, אבל הם לא יכולים לצאת לחופשה עם בני הזוג שלהם, בגלל שברגע שבני הזוג יצאו, הויזה שלהם לא תהיה שווה כלום גם אם היא הוארכה אוטומטית

נחמה עובדיה:  כי אין אשרות חוזר בכלל

נחמה עובדיה:  שוב, נאמר שכן אפשר ללכת להאריך אשרות ב2, אבל אני לא קיבלתי מענה בלשכות שכן הייתי

נחמה עובדיה:  אני לא יודעת מתי זה פורסם

נחמה עובדיה:  חד-משמעית בירושלים לא נתנו להאריך אשרות ב2, בוודאי שלא

עודד פורר: תודה

עודד פורר:  תודה

עודד פורר:  ניקול מאור

ניקול מאור: כן, תודה

ניקול מאור:  אני עורכת דין ניקול מאור

עודד פורר: נעשה את זה לפי הסדר – ניקול, אחר כך לאה, אחר כך עלוה

עודד פורר:  בבקשה, ניקול

ניקול מאור: כן

ניקול מאור:  ניקול מאור, מהמרכז לסיוע משפטי לעולים

ניקול מאור:  אנחנו העלנו את זה בפעם הראשונה ואנחנו חוזרים ומעלים את זה שמשרד הקליטה לא קיבל, ה-"go/no go" לא מטפל בכלל בגירים

ניקול מאור:  יש פה גירים שב-ב2 כבר שישה חודשים, שמונה חודשים

ניקול מאור:  בלי שום תשובה, בלי שום מענה

ניקול מאור:  ושוב, העובדה שהלשכות סגורות, לא יכולים לקבל מענה

ניקול מאור:  גם לא מוכנים להאריך ב2

ניקול מאור:  גם אם יש הנחייה להאריך ב2, לא נותנים לגירים שממתינים חודשים לקבל מעמד, לקבל הארכה, וגם ההארכה לא עוזרת להם

ניקול מאור:  מי שנמצא פה, כפי שאמר יושב הראש, כבוד יושב הראש, שישה חודשים בלי שום אפשרות להתקיים, זה בעצם להגיד "אנחנו לא רוצים אתכם פה"

עודד פורר: תודה רבה

עודד פורר:  לאה

לאה אהרוני: אז גם לנו יש עשרות תיקים של גירים שנמצאים פה בארץ למעלה משנה

לאה אהרוני:  אבל, אם נשים את עשרות משפחות הגירים בצד כרגע, הנושא של המיילים - - -     

אלעזר שטרן: באיזה מספרים מדובר? אם אפשר לדעת משתיכן

לאה אהרוני: אצלנו יש כ-50 תיקים של גירים שעברו בבתי דין מוכרים מחוץ לארץ, הם מוכרים על ידי הרבנות

לאה אהרוני:  יש לנו כעשרה תיקים של אנשים שהוטבלו בילדות, שלפי מדיניות משרד הפנים הם אמורים לקבל אזרחות

לאה אהרוני:  יש להם טפסי השבה ליהדות והם לא - - -     

עודד פורר: טוב, נמשיך

עודד פורר:  הלאה

אלעזר שטרן: לא, לא, רגע

אלעזר שטרן:  וגם את ניקול, כמה, על איזה מספרים מדובר שם

ניקול מאור: עשרות

ניקול מאור:  אנחנו בערך עם 40 או 50 אנשים

אלעזר שטרן: תודה

עודד פורר: בבקשה

לאה אהרוני: אז עכשיו, לגבי מיילים, היינו בסרט הזה בקורונה כאשר משפחות של ישראלים היו צריכות להגיע לארץ

לאה אהרוני:  בתיבת מייל כזו היו יכולות להיות אלף פניות ואנשים לא קיבלו מענה

לאה אהרוני:  זה דבר אחד

לאה אהרוני:  אבל יש לנו מהיום תיק של משפחה שנמצאת שנה בארץ, הם לפני חודש קיבלו אישור מנתיב, עושים להם פינג-פונג בין ארבע לשכות, רשות האוכלוסין

לאה אהרוני:  יש להם עם מום בלב

לאה אהרוני:  מה הם אמורים לעשות בדיוק? זה לא משפחה אחת

לאה אהרוני:  פה מדברים על מספרים, אבל פה אנחנו שוב, אנשים

לאה אהרוני:  אתם לא מסתכלים להם בעיניים

לאה אהרוני:  אנחנו מסתכלים להם בעיניים

אייל סיסו: א', כן

אייל סיסו:  אנחנו מסתכלים להם בעיניים, אנחנו כואבים את כאבם, אנחנו יודעים מה הם מרגישים, ואנחנו מבינים את הצורך

אייל סיסו:  מצד שני, חבר'ה, יש, עוד פעם - - -     

עודד פורר: זה לא דו-שיח

עודד פורר:  זה לא דו-שיח

אייל סיסו: בסדר, לא, אני מסביר

עודד פורר: עלוה

עלוה קולן: עלוה קולן, מדקר פקס ושות'

עלוה קולן:  אני רוצה רק להגיד משהו, כבוד אייל סיסו, אתם פרסמתם, פרסמתם ארבע לשכות

עלוה קולן:  אוקיי? נעזוב עכשיו את כל מה שלא פרסמתם

עלוה קולן:  לא פרסמתם מה קורה, אנשים לא ידעו

עלוה קולן:  אבל פרסמתם ארבע לשכות

עלוה קולן:  יושבת פה מהייעוץ המשפטי ואומרת "נראה שזה קרה כדין"

עלוה קולן:  בשום מקום לא פורסם שזה בכל הארץ

עלוה קולן:  כלומר, איכשהו החלקת את הסיפור הזה של האשרות עכשיו בכל הארץ, וזה "רק עוד שלושה שבועות אז תחיו עם זה בשלום"

עלוה קולן:  אבל אנשים לא קיבלו ביטולים

עלוה קולן:  שום מקום לא היה פרסום, בשום מקום

עלוה קולן:  אז זה הכי לא כדין שאפשר

עלוה קולן:  זה הכי לא חוקי

אייל סיסו: נשמח להעביר אחרי זה את הפרסומים

אייל סיסו:  יש לי פרסומים

עלוה קולן: אין פרסומים

עלוה קולן:  אין פרסומים

עלוה קולן:  הלשכות שהן לא ארבע הלשכות הגדולות, אין

עלוה קולן:  אין

עלוה קולן:  ואנחנו היינו בלשכות ביום האחרון הזה כדי להבין איתה מה קורה, והם לא ידעו מה קורה

עלוה קולן:  זה דבר אחד

עלוה קולן:  דבר שני, 4 מיילים למקרים דחופים, זה לא פתרון מספיק טוב, כמו שנאמר פה

עלוה קולן:  דבר אחרון שמאוד חשוב לי לומר, יש כאן עולים שיש להם הורים קשישים עריריים

עלוה קולן:  יש נוהל כזה

עלוה קולן:  שהם לא זכאי שבות, ההורים לא יהודיים

ליאור ברס: אזרחים

ליאור ברס:  לא רק עולים, אזרחים שיש להם הורה קשיש

עלוה קולן: כן, הורה קשיש

עלוה קולן:  אבל הם עצמם אזרחים והם עשו עלייה וההורים העריריים שלהם, בני השמונים פלוס, נמצאים פה בלימבו טוטאלי, בלי ביטוח בריאות, בלי גישה, לא יכולים לנסוע אפילו לאוקראינה ולעשות ניתוח שם בגלל שאין להם "אינטר-ויזה" (אשרת כניסה חוזרת)

עלוה קולן:  אז עם כל הכבוד, ואני לא מזלזלת בכבודם של האזרחים הישראליים שרוצים דרכון, אני בעצמי גם, אבל לי יש את האופציה לנסוע ולשלם 800 שקל בשביל החופשה שלי בשדה התעופה

עלוה קולן:  אישה בת 86 שצריכה ניתוח מציל חיים באוקראינה ולא יכולה לצאת מהארץ כדי לקבל את הניתוח הזה, לא תסתפק ב-4 מיילים שאולי מישהו יענה

עודד פורר: ברור

עודד פורר:  ברור

עלוה קולן: ודבר אחרון, סליחה, דבר אחרון

עלוה קולן:  ביטלתם את התורים, למה לא קבעתם אותם מחדש? למה אנשים צריכים לבוא עוד פעם, לעמוד בתור כדי לקבוע תור, כדי לקבל עוד חמישה חודשים תור

עלוה קולן:  למה לא קבעתם אותם מחדש? לכם יש את האינפורמציה

עלוה קולן:  הזזתם תור שהיה ב-17 במאי? תקבעו תור חדש

עלוה קולן:  למה לא עשיתם את זה? אתם הרי יודעים מראש אם התור הוא לאיחוד משפחות או להארכת ויזה, בטח את, אתם יודעים את זה, זה כתוב לכם

עלוה קולן:  תחדשו את התורים, אל תגרמו ללקוחות ולאנשים ללכת ולעמוד עוד פעם בתור כדי לקבוע עוד פעם תור

עודד פורר: ברור

עודד פורר:  תודה

עלוה קולן: תודה רבה

עודד פורר: חבר הכנסת, אלקין

זאב אלקין: כמה נקודות

זאב אלקין:  קודם כל, אני חושב שאי אפשר, מדינת ישראל לא יכולה לקבל החלטה שדרכונים קודמים לעלייה

זאב אלקין:  זה בלתי אפשרי

זאב אלקין:  אז אפשר לנסות לווסת את הכוחות של הלשכות, להגיד שלשכה מסוימת תתעסק יותר בזה ואחרת במשהו אחר

זאב אלקין:  לגרום לאנשים לנסוע טיפה יותר, גם זה לא נעים אבל לפחות כשעושים את זה בצורה מסודרת יש פתרון

זאב אלקין:  אי אפשר להוריד, לא לשלושה שבועות ובטח לא לחודשים, את המסך על כל תהליך העלייה, וזה אפילו עוד יותר בעייתי למי שכבר עלה וצריך רק לקבל תעודת זהות, כי הוא כבר פה עם הזכויות והכל, ומי שבתהליך עלייה אין לו שום זכויות

זאב אלקין:  וגם המדינה היא זאת שהזמינה אותם לכאן ואמרה "אנחנו מעוניינים שתעלו דרך מדינת ישראל, דרך מסלול שינוי מעמד"

זאב אלקין:  אז זה קודם כל דבר שהוא בלתי אפשרי, ואני חושב שאת זה צריך להפסיק מיד

זאב אלקין:  וצריך לבחור כמה לשכות ולתת מענה מידי

זאב אלקין:  זה דבר אחד

זאב אלקין:       דבר שני, כמו שיש אזרחים ישראלים שיש להם זכות לדרכונים, יש אזרחים ישראלים שיש להם כל מיני סוגיות של מעמד איש, שלא קרובי משפחה שלהם שמגיעים לכאן

זאב אלקין:  זה משפחות, זה הבעלים, זה ההורים, שהם לא זכאי עלייה

זאב אלקין:  אבל, זה גם זכות בסיסית של אזרח, לקבל ממדינה שירות אשרות כזה או אחר, או תהליך הדרגתי של שינוי מעמד כאן, וגם את זה אי אפשר להפסיק

זאב אלקין:  אז גם כן, אפשר לווסת את זה, אבל אי אפשר להגיד שאזרח ישראלי כזה הוא סוג ב' מול אזרח ישראלי שצריך לנסוע לטיול

זאב אלקין:  כן? זה סך הכל, בדרך כלל, אפילו עניינים עוד יותר דחופים, כן? יכול להיות שזה פחות אנשים

זאב אלקין:  אבל המשמעויות הן הרבה יותר דרמטיות מחוסר יכולת לצאת לטיול או צורך לשלם כמה מאות שקלים יותר בנתב"ג כדי לקבל דרכון באופן בהול

זאב אלקין:  זה דבר שני

זאב אלקין:      כשלחצו עליכם, ובצדק, כולל בבניין הזה, לתת מענה לדרכונים, לא התכוונו שתפסיקו לתת את כל השירותים האחרים

זאב אלקין:  זאת לא הייתה הכוונה

זאב אלקין:  וגם לא ככה זה הוצג

זאב אלקין:  זה הוצג כפיילוט שבלשכות מסוימות יפסיקו לתת שירותים אחרים

זאב אלקין:  אבל אז, כל מי שצריך את השירותים שהם פחות נדרשים מהדרכונים יוכל לקבל אותם בלשכה אחרת ולנסוע לשם

זאב אלקין:  אז הוא טיפה ייסע, אנחנו מדינה קטנה יחסית

זאב אלקין:  לרוב, כן? אם יש איזשהו מענה גיאוגרפי סביר, בהתחשב בפריסה של המדינה, יש את זה

זאב אלקין:  אבל אי אפשר לנעול את זה לגמרי

זאב אלקין:  הסוגייה הנוספת שעלתה פה היא טכנית אבל היא צודקת – אם כבר מבטלים תור, צריך לדחות אותו

זאב אלקין:  אתה אומר שזה רק לשלושה שבועות, אז תדחו את התור בשלושה שבועות

זאב אלקין:  לא יכול להיות שאנשים שחיכו חודשים עכשיו יתחרו על התורים באותם תנאים עם אנשים שרק עכשיו יבואו להירשם בתור

זאב אלקין:  זה לא הוגן כלפיהם

אייל סיסו: הם לא יחכו, אבל בסדר

זאב אלקין: לא, אז אני אומר, ברגע שביטלתם למישהו תור, הוא צריך לקבל עדיפות

זאב אלקין:  לא יתאים לו התאריך שתיתנו לו החדש, אז כבר הוא יצטרך לקבוע מחדש

אייל סיסו: זאת הכוונה, דרך אגב

אייל סיסו:  שהם יקבלו תורים ראשונים

זאב אלקין: אפשר לייצר הזזה אוטומטית כדי שבסופו של דבר אנשים, הדחייה בשבילם תהיה קצרה ולא תהיה דחייה של חודשים כי הכל מתחיל מאפס

זאב אלקין:  עכשיו, בנושא של האפוסטיל, הנתונים שמביאים פה נתיב ומשרד החוץ, לדעתי, זה סיבה מוצדקת לשקול את זה מחדש

זאב אלקין:  כי גם אלה וגם אלה אומרים לכם "אנחנו חושבים שצריך להמשיך"

זאב אלקין:  אז אני לא יודע מה היה - - -     

אייל סיסו: לא

אייל סיסו:  משרד החוץ לא אמר את זה

אייל סיסו:  נתיב אמרו את זה

עודד פורר: לא, משרד החוץ - - -     

אייל סיסו: משרד החוץ כתב אחרת

זאב אלקין: העמדה שלכם - - -     

אייל סיסו: על ה-"one stop shop"

אייל סיסו:  לא על המסמכים, לא על האפוסטיל

עודד פורר: קרן, לגבי האפוסטיל, עמדתכם?     

קרן כהן גת: אני לא יכולה לתת לך עמדה כי אני יודעת שהמחלקה הקונסולרית שלנו עשתה את הבדיקה ונתנה

קרן כהן גת:  אני יודעת שהיא נתנה את הנתונים - - -      

עודד פורר: היא לא נתנה עמדה, היא נתנה נתונים

קרן כהן גת: היא נתנה נתונים, ולכן אני אומרת, עמדה אני לא יכולה לתת כי עמדה צריך לתקף עם העמדה הקונסולרית והם אינם כאן כרגע

קרן כהן גת:  נצטרך לחזור ולעשות את העבודה הזאת

זאב אלקין: אז א', אני אשמח אם תהיה עמדה מתוקפת של משרד החוץ מה עמדתו בסוף בנקודה הזאת

זאב אלקין:  נתיב, אני מבין שיש עמדה

אייל סיסו: נתיב עם אותה עמדה כל הזמן, כן

אייל סיסו:  עם עקביים בעמדה שלהם

זאב אלקין: ובסוף, עיקר התהליך הזה והמסמכים האלה של תהליך העלייה, זה עובר דרכם

זאב אלקין:  הם בסוף השחקן הראשי פה, לא משרד החוץ

עודד פורר: אנחנו, אגב, הופתענו שמשרד החוץ בכלל היה שחקן באירוע

עודד פורר:  הזמנו אותם בדיעבד

אייל סיסו: לא, כי משרד החוץ אחראי על אפוסטיל

זאב אלקין: לא, יש פה השלכות מדיניות, ברור

זאב אלקין:  יש כל מיני שיקולים

זאב אלקין:  אבל, בסוף - - -     

עודד פורר: בסיפור, בסוגייה הזו של האפוסטיל, יש דברים שהיינו יכולים להגיד אותם בדיון חסוי

עודד פורר:  ומי שמבין מבין

זאב אלקין: כן

זאב אלקין:  אבל, בסופו של דבר, אני חושב שגם הנושא הזה ראוי לשיקול מחדש לאור העמדה של נתיב שיש כאן

זאב אלקין:  כי אני לא חושב שזה הזמן לשנות

זאב אלקין:  אני גם לא חשוב שהשתנה משהו מול המצב שהיה לפני חמישה חודשים או שישה חודשים וכו'

זאב אלקין:  אנחנו כבר מזמן לא היינו בתקופה הראשונית אחרי המלחמה

זאב אלקין:  אנחנו מבינים את כללי המשחק, אבל מצד שני מבינים גם מה המשמעויות של העיכוב גם באוקראינה וגם ברוסיה בהקשר הזה

עודד פורר: תודה

אייל סיסו: אוקראינה אין דרישה

אייל סיסו:  אין דרישה

זאב אלקין: לא, אני יודע, אז אני אומר, כמו שבאוקראינה, למרות שהמצב השתנה אל מול היום הראשון של המלחמה, קיבלתם החלטה עדיין להשאיר את זה, אני חושב שגם ברוסיה, השיקולים שבגללם נתנו, הם תקפים

זאב אלקין:  כמו שהם היו נכונים לפי שישה חודשים הם נכונים גם היום

עודד פורר: חבר הכנסת מזרסקי

טטיאנה (טניה) מזרסקי: תודה אדוני יושב הראש

טטיאנה (טניה) מזרסקי:  יש לי שלוש נקודות שרציתי לציין

טטיאנה (טניה) מזרסקי:  קודם כל, לפרגן לנתיב שהצלחתם לקצר תורים לבדיקות הקונסולריות ברוסיה

טטיאנה (טניה) מזרסקי:  זה מאוד משמעותי, משמונה או עשרה חודשים לצמצם לשבוע עד חודש ימים

טטיאנה (טניה) מזרסקי:  שאפו

טטיאנה (טניה) מזרסקי:  זה מאוד מקל על תהליך העלייה

טטיאנה (טניה) מזרסקי:  אין ויכוח, נקודה שנייה היא שאין ויכוח שיש צורך להחזיר את הנוהל של "one stop shop", ולהקל על אלה שכבר הגיעו, שיקבלו שינוי מעמד וכל שירות משרד הקליטה, כל השירות במקום אחד

טטיאנה (טניה) מזרסקי:  ולהחזיר את האפשרות שמשרד הקליטה ינפיק תעודות זהות יחד עם תעודות עולה בנתב"ג

טטיאנה (טניה) מזרסקי:  ונקודה שלישית, אני חושבת שיש להכשיר ולתת יותר מידע למלווי עולים ברשויות המקומיות, שמשרד הקליטה ממן אותם, ואמור לתת הכשרה

טטיאנה (טניה) מזרסקי:  וגם לתת להם מידע וגם לתת הנחייה שיוכלו לתת מידע למועמדי עלייה, לאלה שלא עברו שום תהליך, אלה שהיו אמורים להגיע במסלול "go/no go", ושהגיעו, שהם ידעו ללוות אותם ולא יסגרו להם טלפון ויגידו "אתם עוד כלום מבחינתנו, אין לכם שום מעמד ולא ניתן לכם שום מידע"

עודד פורר: ברור

טטיאנה (טניה) מזרסקי: אז אני חושבת שצריך לתת להם הנחייה ברורה שיתנו להם מידע

טטיאנה (טניה) מזרסקי:  כי יש מקרים כאלה שאנשים נשארו ללא תשובות

טטיאנה (טניה) מזרסקי:  תודה

עודד פורר: תודה

עודד פורר:  חבר הכנסת טייב

יוסף טייב: אני רק רוצה לעלות אולי איזושהי נקודה לגבי האפוסטיל

יוסף טייב:  אני חושב שההחלטה הראשונית שנלקחה לגבי רוסיה הייתה בעקבות הקורונה, אם אני זוכר נכון

עודד פורר: לא, לא

עודד פורר:  אולי לפני כן

יוסף טייב: ככה זכור לי

יוסף טייב:  משם התחיל כל הדיון

יוסף טייב:  ולכן, אני חושב שכן יש, בשונה מכל מה שאנחנו מדברים פה - - -     

עודד פורר: לא

יוסף טייב: אני חושב שכן יש שוני בנתונים בין מה שהיה בקורונה, שחלק מהמקומות היו סגורים ולא הצליחו להוציא את האפוסטיל, ולכן אחרי זה נכנסו למלחמה ואז משרד הפנים, תקן אותי אם אני טועה, אני חושב שמשרד הפנים התחיל עם הנוהל הזה בעקבות אותה החלטה שנלקחה אז בקורונה

יוסף טייב:  אבל עוד פעם, אני חושב, זו נקודה אחת

יוסף טייב:  הנקודה השנייה היא לגבי סידור מעמד

יוסף טייב:  תראה, אני חושב שהדברים פה נאמרו

יוסף טייב:  אין ספק שהכוונה היא כוונה טובה

יוסף טייב:  כוונתכם רצויה, אבל לצערי, מעשיכם אינם רצויים

יוסף טייב:  בסוף ,יש פה פגיעה ישירה בעולים

יוסף טייב:  אין לי ספק שזו לא כוונת השר ולא כוונת המנכ"ל ולא כוונת המשרד

יוסף טייב:  אבל בסוף, יש פה איזשהו נתון, והנתון הוא שכן נפגעים אלפי עולים

יוסף טייב:  ולכן, תשקלו

יוסף טייב:  בעקבות כך שיצאתם למרתון דרכונים, תצאו למרתון סידור מעמד בלי קביעת תורות

יוסף טייב:  לפתוח בשלושה מחוזות בישראל אפשרות שהעולים יוכלו להגיע ולסדר את הסיפור הזה של המעמד

יוסף טייב:  אפשר מעכשיו לעשות את זה, לווסת חלק מהעובדים ולסדר את הנושא

יוסף טייב:  אנחנו מדברים על סך הכל של 20,000 עולים

יוסף טייב:  הסיפור הזה, תוך שבועיים או שלושה יכול להיות מאחורינו

יוסף טייב:  חבל, לדעתי, פשוט להתחרבש עם הסיפור הזה

עודד פורר: תודה

עודד פורר:  חבר הכנסת, שטרן, רצית משהו?     

אלעזר שטרן: כן

אלעזר שטרן:  אני חושב, אני מבין את המצוקות מול הדרכונים

אלעזר שטרן:  אני חושב שההחלטה החותכת היא טעות

אלעזר שטרן:  גם בהיבט, אולי לא בהיבט הטכני אבל בטח בהיבט של המסר

אלעזר שטרן:  זאת אומרת, אם אני משלב את כל הרעיונות שעלו פה, אז אני חושב שהעניין של כשאתה דוחה מישהו אז לתת לו תאריך, כמובן קרוב ככל האפשר, משתלב יחד עם זה שחלק לא הייתי דוחה

אלעזר שטרן:  זאת אומרת, גם אם צריך לתת עכשיו "בוסט" גדול לנוכח המצוקה הקשה מאוד בדרכונים, כדי שלא יהיה מסר שהוא חשוב, אני חושב, למדינה, שגם עלה פה מכמה מקומות, של לא רוצה להגיד, אבל במידה מסוימת, טיולים לפני עלייה

אלעזר שטרן:  בהקשרים האלה

אלעזר שטרן:  אני חושב שעצם זה שזה נחסם פיזית, מעשית, לצד אחד לטובת האחר, אני חושב שכמסר הוא מסר לא נכון

אלעזר שטרן:  אני לא חושב, אני לא מתעלם מהנתונים ואני, הלוואי ויושב ראש הוועדה צודק, אני מכיר את השינוי שנעשה פה בכנסת, ממתי מקבלים את סל הקליטה

אלעזר שטרן:  אני חושב שאנחנו צריכים להסתכל עליו

אלעזר שטרן:  אני אומר גם ליושב ראש הוועדה, אנחנו צריכים להסתכל עליו

אלעזר שטרן:  אנחנו נלחמים בחירוף נפש דרך כל היוזמות על סעיף הנכד

אלעזר שטרן:  ולכן, אני חושב שכשהנתונים האלה הם של 50% שלא נשארים פה, זה לא בדיוק משרת אותנו ברצון שלנו, כמובן, שלא יעזו לגעת בסעיף הנכד

אלעזר שטרן:  וזה מעורר, אני מודה, שאלות על המניעים, שאני חושב שלא נכון שנתעלם מהם

אלעזר שטרן:  תודה

עודד פורר: תודה

עודד פורר:  עורך דין ליאור ברס

עודד פורר:  ממש בדקה

ליאור ברס: בקצרה

ליאור ברס:  אני פשוט, אני יודעת שהדיון עוסק בביטול נוהל החירום ובאופן טבעי בכל העניין של עלייה, אבל כן עלה פה העניין של סגירת הלשכות וסגירת מחלקות אשרות בכל הלשכות בארץ עד לתאריך לא ידוע, זה על פי הודעות בכתב שיש לנו שהעברנו לוועדה

ליאור ברס:  אני מרגישה שהדיון בוועדה הולך פה לכיוון של פתרון לעולים בלבד, ואני רוצה להתריע שהדבר הזה הוא לא יעלה על הדעת לעשות איפה ואיפה בין זכויות של אזרחים

ליאור ברס:  אין הבדל, מבחינתי, בין הזכות של אזרח לקבל דרכון ובין הזכות של עולה לעלות לישראל ולהתאחד עם העם היהודי, ובין הזכות של אזרח ישראלי לשהות בישראל ולממש את חיי המשפחה שלו עם בן זוג שהגיע לפה וצריך עניינים של הסדרת מעמד

ליאור ברס:  כל הזכויות האלה הן זכויות אדם

ליאור ברס:  וזה לא ייתכן לעשות את האיפה ואיפה הזה, או רשימות של עולים, או רשימות של עולים מפה לעומת רשימות של עולים שלא נמצאים ברשימה

ליאור ברס:  אני חושבת שצריך לקבל פתרון לעניין שירותים של אשרות, שזה שירותים שנוגעים בזכויות אדם של אזרחים ישראלים

עודד פורר: ברור

עודד פורר:  ברור

זאב אלקין: ליאור, דווקא דיברתי על זה

ליאור ברס: נכון

ליאור ברס:  נכון

ליאור ברס:  כמו שחבר הכנסת, אלקין, אמר בצורה מאוד יפה ואני מודה על זה

ליאור ברס:  ורק, הדבר השני שרציתי להגיד, לגבי אינטר-ויזה, אלעזר שטרן, חבר הכנסת, אתה שאלת מספרים ואני רוצה להגיד שמבחינת תיקי איחוד משפחות, לפי נתונים של רשות האוכלוסין, מדובר על 40,000 תיקים

ליאור ברס:  כולם צריכים, כל ה-40,000 האלה צריכים אינטר-ויזה, זכאים לאינטר-ויזה

ליאור ברס:  זה משפחות ישראליות שצריכות לצאת לחו"ל שגם יוכלו לחזור, עם הילדים, שגם ההורה הנוסף יוכל לחזור מחו"ל עם הילדים שלו ועם אשתו

ליאור ברס:  וזהו, תודה

אייל סיסו: אני רק רוצה לתקן עוד פעם ולהגיד בפעם השלישית – 15 ביוני זה התאריך

אייל סיסו:  זה לא לעולם, בסדר?     

עודד פורר: אתה תקבל עכשיו בסיכום

עודד פורר:  תודה רבה, אייל, בבקשה

אייל סיסו: טוב, איך שאמרתי, זה שכרגע נותרו שלושה שבועות למבצע הדרכונים

אייל סיסו:  אנחנו נבדוק לגבי פתיחת מספר לשכות לעולים ולמבקשי מעמד וכו'

אייל סיסו:  זה משהו שצריך לבדוק

אייל סיסו:  עוד פעם, כי היסטנו באמת את כל הכוח לעבוד בנושא הדרכונים

אייל סיסו:  אני יודע שזה מפריע, אני, שלא תטעו פה, אנחנו ישבנו ודיברנו הרבה וחשבנו, ובתוך הרשות עם העובדים וכו', ואנחנו מבינים את הכאב ומבינים את הרצון וכו'

אייל סיסו:  בסופו של דבר, השמיכה היא מאוד מאוד קצרה ואיתה אנחנו משתמשים לכל השירותים שאנחנו נותנים

אייל סיסו:  היינו שמחים אם השמיכה קצת הרבה יותר עבה ויותר, שנוכל לתת את כל השירותים במקביל

אייל סיסו:  זה עדיין לא אומר שאנשים צריכים להיפגע מזה

אייל סיסו:  אני יודע שאנשים נפגעים מזה כרגע

אייל סיסו:  בנוסף לצעדים שאמרתי אנחנו נעשה אצלנו שיעורי בית ונבדוק איפה אולי אפשר כן לפתוח כמה לשכות כדי שנוכל לתת שירותים לעולים, בהנחה וזה לא יפגע במבצע

אייל סיסו:  עולים ובני זוג ובדיוק מה שאמרת, בסדר? עוד פעם, אנחנו מבינים הכל

אייל סיסו:  השאיפה שלנו היא תמיד לתת שירותים לעם ישראל, לאזרחי ישראל, לכולם באופן שווה

אייל סיסו:  אבל, עוד פעם, אנחנו מדברים על זה שבסופו של דבר יש שמיכה קצרה

אייל סיסו:  יש X משאבים שאיתם אנחנו צריכים לתת שירותים ל-10 מיליון אזרחים, פלוס עוד מיליוני תיירים שמגיעים לפה

אייל סיסו:  זה מה יש כרגע, חבר'ה

אייל סיסו:  אנחנו מבינים את הבעיה

קריאה: אם הייתם עושים הנחיות מראש היה אפשר באמת - - -     

עודד פורר: סליחה

עודד פורר:  סליחה

אייל סיסו: היה, יש הנחיות

אייל סיסו:  זה, אני אראה לכם אחרי זה את ההנחיות

אייל סיסו:  את מוזמנת להישאר, אני אראה לך מה הוצאנו

אייל סיסו:  הנה זה פה יושב לי בטלפון, את מה שהוצאנו לזה

אייל סיסו:  פרסמנו

אייל סיסו:  וזהו, עוד פעם, אנחנו נשמח לראות עולים בישראל, ושיגיעו כמה שיותר עולים ולעזור להם, ונשמח לתת שירות לאזרחים

אייל סיסו:  זאת המטרה שלנו והשאיפה שלנו

עודד פורר: תודה

עודד פורר:  תודה על ההשתתפות בדיון לכולם

עודד פורר:  אני, לצערי, כנראה שזה לא הדיון האחרון, ואנחנו עוד נעשה פה בעניין הזה דיוני מעקב, כי יש כמה דברים שהם לא מקובלים בעליל

עודד פורר:  אני אומר את זה לך, אני אמרתי את זה לשר ואני אומר את זה גם כלפי משרד המשפטים

עודד פורר:  אני חושב שההחלטות שהתקבלו פה הן נוגעות באי-סבירות קיצונית

עודד פורר:  אי אפשר להשאיר את אזרחי ישראל בלי שירותי קונסולריים

עודד פורר:  לא יודע אם קונסולריים, שירותי אשרות בכלל

עודד פורר:  אי אפשר לייצר מצב שבו לא ניתן פתרון והפתרון היחיד הוא להגיד לי "יהיו מיילים שאפשר לפנות אליהם", זה לא פתרון

עודד פורר:  אני אומר, זה לא פתרון

עודד פורר:  עכשיו, צריך גם להודות על האמת

עודד פורר:  נאמר פה בוועדה לפחות, נאמר שייסגרו רק 4 לשכות, דה-פקטו נסגרו כל הלשכות לפניות בנושא אשרות

עודד פורר:  עכשיו, מה שצריך לייצר, ופה אני מצטרף גם למה שגם, אמר את זה חבר הכנסת אלקין, זה נכון שהשמיכה היא קצרה, אבל צריך לתת לכל אחד את הזמן שהוא יכול להתכסות בשמיכה הזאת קצת

עודד פורר:  אז יכול להיות שיהיו יותר תורים

עודד פורר:  זה ברור שרמת השירות תרד

עודד פורר:  אתה יכול לתת יותר דגש על דרכונים

עודד פורר:  אתה לא יכול לסגור שירותי אשרות במדינת ישראל

עודד פורר:  אין מצב כזה, כי זה לא שאתה אומר לאנשים "יש לכם תור לעוד חצי שנה", אתה אומר להם "אין לכם תור, אין לכם, נדבר בעוד חודש ונראה מה קורה"

עודד פורר:       שחלק מזה, אחד לא קבעו תורים מחדש, דבר שני, כמו שנאמר, גם נוצר מצב אבסורדי

עודד פורר:  אם קבעו לי תור לפני שלושה חודשים, קבעו לי תור ל-16 ביוני אז אני מסודר, אבל אם היה לי תור ל-15 במאי, אז אני כבר אקבל את התור שלי לספטמבר

עודד פורר:  וצריך להבין מי האנשים שנשארים בלי השירות הזה

עודד פורר:  בסופו של יום, לא מעט מהאנשים האלה זה אנשים שמדינת ישראל אמרה להם "בואו לפה, נעשה לכם פה את הליך שינוי המעמד", הביאו את כל המסמכים, עברו את המנגנון של "go/no go" בנתיב, אמרו להם "יש לכם go", ומפה ואילך הם הולכים הלאה

עודד פורר:  בעיני, העובדה שמשרד העלייה והקליטה לא שותף בתהליך, זה פגם

עודד פורר:  לא יכול שבתהליך כזה משרד העלייה והקליטה לא שותף

עודד פורר:  העובדה שמשרד העלייה והקליטה לא צועק על איך לא שיתפו אותי, מצביעה גם על אובדן דרך גם שם

עודד פורר:  אני אומר דרכך למנהלים שלך

עודד פורר:  בעיני, לא ראוי שבאירוע הזה, מנכ"ל משרד העלייה והקליטה, שר העלייה והקליטה לא מצלצלים בפעמונים

עודד פורר:  הפעמונים האלה היו צריכים לצלצל כמו שאנחנו שומעים עכשיו ממשרד העלייה והקליטה

עודד פורר:  אתם הורגים פה את העולים

עודד פורר:  החבר'ה האלה שנמצאים פה וממתינים לשינוי מעמד, מחר בבוקר הם הלקוחות שלכם

עודד פורר:  הם הלקוחות שלכם

עודד פורר:  אם את תקבלי לקוחות אחרי ארבעה או חמישה חודשים שהם היו פה בלי פרנסה, בלי לימודי עברית, הם כבר, זה כבר לא אותו דבר כמו להתחיל לטפל בהם מהרגע הראשון שהם הגיעו, בטח כשאנחנו מדברים על קליטה ישירה

עודד פורר:      יתרה מזאת, אני אומר את זה שוב, עמדת משרד החוץ כעמדה, לא הובאה בדיון

עודד פורר:  היה כתוב, הייתה שאלה לקונית – כמה זמן לוקח לקבוע תור

עודד פורר:  אבל דה-פקטו, המצב ברוסיה ובלרוס לא השתנה ממה שהיה כשהתקבלה ההחלטה לפטור מאפוסטיל

עודד פורר:  לכן, הבקשה שלי אליכם היא כזאת: אחד, לשקול מחדש את הנושא של ביטול ההקלה לגבי האפוסטיל לרוסיה ובלרוס מהטעמים הברורים שהמצב שם לא השתנה, ואני לא צריך להרחיב את הנושא הזה, אני חושב שאתה מכיר מספיק טוב על מה אני מדבר, ויש פה דברים שאנחנו לא רוצים שיהיו בפרוטוקול שהוא פרוטוקול פומבי

עודד פורר:  זה אחד

עודד פורר:  לכן, אני מבקש לשקול מחדש את הבקשה הזו, יש לנו עוד עשרה ימים לטובת הנושא הזה

עודד פורר:  דבר שני, אני מבקש שתשב, באמת ברמה של מנכ"ל רשות האוכלוסין מול מנכ"ל משרד הקליטה

עודד פורר:  תפתרו את הסוגייה הזו לגבי השירותים לעולים

עודד פורר:  יש עדיין שלושה מרכזי "one stop shop" של משרד העלייה והקליטה

עודד פורר:  אין שום סיבה שהם לא יקבלו גם את עולי רוסיה ובלרוס

עודד פורר:  אני אומר את זה דרכך, קל וחומר אם מספר הטוענים הולך ויורד

עודד פורר:  זאת אומרת שאתם נמצאים בהליך של סיום המצב הזה, או צמצום שלו

עודד פורר:  אז אדרבא ואדרבא, צמצמתם לשלושה מרכזים

עודד פורר:  בסדר, לא לסגור לגמרי לרוסיה ואוקראינה, כי השארתם את האנשים האלה בלי שום פתרון

עודד פורר:  ואז אל תשלח אותם, תפנה את העולים הפוטנציאלים האלה לשינוי מעמד למרכזי ה-"one stop shop", ואז תוכל לפתוח עוד כמה מחלקות אשרות ברחבי הארץ שיתנו את השירותים שנדרשים לטובת אזרחים על כל הבעיות שיש להם, שהן בעיות שהן לא רק של עולים שעושים שינוי מעמד

עודד פורר:  ובבחינת זה נהנה, וזה לא חסר

אייל סיסו: אני רק רוצה להגיד שישבנו הבוקר ואפילו תרמנו 8 תקנים, מה שאין לנו, לדבר הזה

עודד פורר: אתם לא מצליחים לגייס לתקנים שלכם

עודד פורר:  זאת הבעיה

עודד פורר:  מלכתחילה אני חושב שהיה נכון עוד אז לעשות את זה, עוד דיברנו על זה גם אז, שהם יקבלו את האפשרות לעשות את זה ולהקל עליכם

עודד פורר:  אבל לא משנה

עודד פורר:  לעניין עניינים טכניים, כן מייל נשלח למשרד המשפטים מהוועדה ביום רביעי בערב, ב-21:52

אביטל שטרנברג: אני קיבלתי אותו בעשרה לאחת-עשרה

עודד פורר: בסדר, חשוב לי שהוא יהיה פה - - -     

אביטל שטרנברג: אבל עדיין אנחנו מדברים על יום עבודה אחד - - -     

עודד פורר: רגע, סליחה

עודד פורר:  לא, אין לי טענות

אביטל שטרנברג: פנינו אל - - -     

עודד פורר: אני לא סופר לך את הימים

עודד פורר:  אני רק אומר למען הפרוטוקול, המייל נשלח ביום רביעי בערב גם אליכם וגם למשרד הקליטה

עודד פורר:  קיבלתם אותו יחד, זה אותו מייל שהתקבל אצל שניכם

אביטל שטרנברג: ועדיין, יום אחד שבמהלכו עשינו בירורים - - -     

עודד פורר: על זה אין לי טענות

עודד פורר:  לא באתי אליכם בטענות על הבירורים שעשיתם

עודד פורר:  רק להגיד שהמייל נשלח במועד

עודד פורר:  עכשיו, לגבי המספרים, אלעזר

עודד פורר:  אי אפשר מצד אחד להגיד לאנשים "תבואו ותעשו עלייה למדינת ישראל", וכשהם מגיעים לכאן להתחיל לטרטר אותם ולא לאפשר להם להתפרנס, ואחר כך, אני רואה בזה, כשעולה עוזב, עוד פעם, שוב אני עם הכובע הקודם שלי במשרד העלייה והקליטה, זה פאול שלנו

עודד פורר:  זה סימן שלא קלטנו אותו כמו שצריך

עודד פורר:  הרי, מה קורה? היום עולה שמגיע לישראל לא יכול להיכנס לאולפן, יש פה תור לאולפנים של למעלה מחצי שנה, הוא לא יכול ללמוד עברית, ועדיין משרד האוצר, משרד הקליטה ומשרד החינוך לא סיימו את הסכם השכר למורים באולפנים כדי לסיים את הגיבנת הזאת

עודד פורר:  תבין מצב שאתה פוגש עולים שעלו לכאן, שאלת על רישיון הרפואה, עם 14 שנות ותק ברפואה, קרדיולוג, רופא פנימי, רופאים שיכולים תיאורטית לקבל את הרישיון מיידית, ברגע שהם סיימים קורס עברית

עודד פורר:  הם כבר חצי שנה בארץ, לא נפתח להם עדיין קורס עברית, אז הם עובדים כמחסנאים באשדוד בנמל

עודד פורר:  אז לחשוב ולבוא בטענות לאחד כזה שאומר "תשמע, בגרמניה מחכים לי, מבקשים ממני רק תבוא, יתנו לי הקלות הרבה יותר גדולות"

עודד פורר:  אז אנחנו נמצאים, צריך להבין שאנחנו נמצאים בעולם שאנשים לא יישארו פה בלי פרנסה

עודד פורר:       מהצד השני, כשבא מישהו ונכנס לפה להליך של שינוי מעמד ועכשיו הוא צריך לחכות פה ארבעה או חמישה חודשים, בלי יכולת להתפרנס, בלי יכולת ללמוד עברית, בלי יכולת לקבל סיוע ממשרד העלייה והקליטה, הוא ילך

עודד פורר:  יתרה מזו, החל מהאחד בינואר, העולים מרוסיה ואוקראינה כבר לא מקבלים את אותו מענק הסתגלות שדיברנו עליו כדי לאפשר להם לעבור את התקופה הזאת

עודד פורר:  זאת אומרת, כל האמצעים הם כאלה, אני אומר את זה שוב, לא לך, בעניין הזה כממשלה, כל, אתה יורה כרגע מכל התותחים "רק אל תבואו"

עודד פורר:  וזה נכון לגבי עולים מרוסיה ואוקראינה וזה נכון גם לגבי עולה מברזיל שהבאנו בתחילת הדיון

עודד פורר:  בסופו של יום אנחנו צריכים לבדוק וצריכים לעשות את כל הבדיקות ושיש את כל המסמכים, אבל ברגע שבן אדם זכאי מחוק השבות, הוא זכאי מחוק השבות

עודד פורר:  ולכן, את הוויכוח על אם מישהו רוצה לשנות את חוק השבות זה ויכוח אחר

עודד פורר:  אבל, מהרגע הזה, אני חושב שאנחנו צריכים פה לתת זמינות

עודד פורר:  לכן, אני מבקש מכם, אחד, זה לקבוע תורים חדשים לכל התורים שנדחו באופן יזום

עודד פורר:  ולקבוע את המקומות, כמו שאמרתי, בן אם זה במשרד הקליטה, אני חושב שהעדיפות היא ה-"one stop shop" במשרד הקליטה, ואם לא, לתת את הפתרון בלשכות רשות האוכלוסין

עודד פורר:  ולפתוח עוד מחלקות שנותנות אשרות

עודד פורר:  אחרי אישור התקציב אנחנו נבצע ישיבת מעקב כדי לראות איפה אנחנו עומדים

עודד פורר:  וגם שאולי בלב פתוח ונפש חפצה תשקלו מחדש את נושא האפוסטיל – להאריך את אותו אישור

עודד פורר:  תודה רבה

עודד פורר:  הישיבה נעולה